Coca-Colak %80an igo du bere produkzioa Galdakaoko fabrikan | El Correo\nZurekinCoca-Colak %80an igo du bere produkzioa Galdakaoko fabrikan\nCoca-Colak %80an igo du bere produkzioa Galdakaoko fabrikan\nEskariaren gorakada dela eta, edari markak %30 langile gehiago ditu udako hilabeteetan\nIZASKUN MOYANO Sábado, 12 agosto 2017, 23:30\nGaldakaoko Coca-Colako fabrikan %80an gora egin du edariaren produkzioan uda honetako uztaila eta abuztuko hilabeteetan. Eskari potente honi aurre egiteko multinazionalak bere langile kopurua %30ean igo du lantegi bizkaitarrean, aldi baterako hehintzat.\nProbintzi bizkaitarraz gain, 350 langiletik gorako beste hiru sede daude Euskadin. Hauen %25a salmenten taldeari dagokio eta egunero 7.000 ostalaritzako bezeroren eskakizunak asetzen dihardute.\nCoca Colaren ustez, udako “tenperaturen igoerari eta Euskal Herrira hurbildutako turista kopuru handiari” dagokio beraien produktu honen eskaerak gora egin izana nabarmen, azaldu du Jaime Cardenal Maruri, Galdakaoko lantegiko zuzendariak.\nIzan ere, joan den uztailaren 14a izan zen produkzio handiena burutu zen eguna, milioi eta erdi litro baino gehiago merkaturatuz. Azken hilabete bi hauetan (2017ko uztaila eta abuztua) Bizkaiko fabrika egunean 600.000 litrotik milioi eta erdi litro produzitzera pasatu da.\nEkoizpen honen handiagotzeak zerikusia izan du Galdakaoko lantegia Espainia osorako azken hilabeteetan lantzen ari den beirazko botila berriaren diseinuak. Aluminiozko tapoia duen ontzi honek litro bateko edukiera du eta lantegi bizkaitarra izango da diseinu berria atera duen Europa mailako lehen fabrika.\nHilabete batzuk atzerago Amerikan jaio zen edukiontzi berria laister egingo da ezagun mundu osoan.\nGetxoko San Lorentzoko merkatu arrakastatsua Zaldiak ere akatzen ditugu ba


Hemen zaude: Hasiera / eu / Ezagutu gaitzazu / Historia\nAntzerkiaren Dokumentazio Zentroa 1971. urtean sortu zen, batez ere, arte eszenikoekin zerikusia zuten Estatuko artxiboko dokumentuak bertan biltzeko. Hala, bada, oinordetzan jaso zituen desagertu ziren arte hainbat ministeriori atxikita zeuden erakunde autonomo batzuek (Espainiako antzerki nazionalak eta jaialdiak deitutakoek) zituzten funts fotografikoak, fonografikoak eta inprimakiak (kartelak, programak…), bai eta liburutegiko funts zabal bat ere. Funts horiek handituz joan dira harrez gero, era askotako eskuraketen eta dohaintzen bidez. Lehenengo urteetan, zentroak bulego txiki bat baino ez zuen hartzen, Madrilgo Teatro María Guerreron; eta Vicente Amadeo arduratu zen bera zuzentzeaz, Ganbera eta Saiakerako Antzerki Nazionalaren ardura ere bai baitzuen bere gain. Bere garrantzia, gaur egun ezagutzen dugun moduan, 1979. urtean hasi zen handitzen, hau da, César Oliva zentroko zuzendari izendatu zutenean. 1983an, Moisés Pérez Coterillo izendatu zuten, eta hala, Antzerkiaren Dokumentazio Zentroak (CDT) hamar urtez (1983-1992) hartu zuen bere gain aldizkari bat argitaratzeko lana. Aldizkari hori garrantzizko eredua izan da hamarkada hartako Espainiako antzerkia ulertzeko: El público.\nEl Público aldizkariaren ildoan, Antzerkiaren Dokumentazio Zentroak argitalpen nabarmen batzuk eskaini zituen urte horietan, hala nola, Cuadernos teatrales (Antzerkiko koadernoak), obras teatrales (antzerkiko obrak), eta, orobat, Guía Teatral de España (Espainiako Antzerkiaren Gida), Amerikarekin lotzeko zubi-lan garrantzitsua egin zuen Escenarios de dos mundos izeneko lana, eta Antzerkiaren Dokumentazio Zentroaren nortasunaren ezaugarrietako bat izan den Anuario Teatral (Antzerkiko Urtekaria), 1985. urtetik aurrera argitara ematen hasi zena eta oraingo Revista Digital de la Escena aldizkariaren sorburua dena. 1993. urtean, Andrés Peláez izendatu zuten CDT zentroko zuzendari, hau da, sasoi hartan Almagroko Antzerkiaren Museo Nazionalaren zuzendaria zena. Peláezek abian zeuden lanei jarraipena eman zien, eta Historia de los Teatros Nacionales lan garrantzitsua eman zuen argitara. 1996. urtean, Moisés Pérez Coterillok hartu zuen berriz CDT zentroko zuzendaritza, baina karguan hasi eta hilabete gutxira hil zen. Denbora labur batez behin-behineko kontratua zuen langile bat jardun ondoren, Cristina Santolariak hartu zuen zuzendaritza. Santolariak urtekariei ekin zien berriz, eta programa zabal bat jarri zuen abian, antologien bidez argitalpenak berreskuratzeko, hain zuzen, Historia, antología e índices de Primer Acto, El Público, eta azterlan monografiko batzuk (adibidez, Edgard Nevilleri buruz argitaratutakoa). Aldi berean, “Calderón de la Barca” sariak erregulartasunez argitaratzen hasi ziren.\n2000. urtean Julio Huélamo iritsi zen zuzendaritzara, eta aurrera jarraitu zuen lan-ildo horietako askorekin (Anuarios, Antología de la revista Yorick, Títeres de Iberoamérica, El debate de los Teatros Nacionales, Mihura, Alberti...). Azken urteetan, multimedia edukia duten edizioekin osatu dira lan horiek: Teatro en guerra, Retratos en Blanco y Negro (Antzerkiko karikaturak). Aldi berean, antzerkiko aldizkarien faksimile edizio digitalizatuak ateratzeko plan bat abiarazi zuen: El Público, Teatro, Yorick, Pipirijaina, El Teatro (1900-1905 eta 1909-1910). Euskarri digitalen aldeko hautu hori argi eta garbi ikus daiteke argazkiak, audioko zintak eta filmazioak digitalizatzeko plan zabala aztertuta, eta, batez ere, azken urteetan, Antzerkiaren Dokumentazio Zentroko funts dokumentalak eta lana hobeto ezagutzera eman duen zeharkako argitalpena kontuan hartuta: Revista Digital de la Escena. 2002. urtetik aurrera eman da argitara, lehenik DVD formatuan eta gaur egun Internet bidez; eta, zalantzarik gabe, bera izan da atari honen ernamuina.\nGaur den egunean, zentroak funts hauek kudeatzen ditu: 200.000 argazki, DVD euskarriko 5.000 grabazio, ondo sailkatutako 500.000 prentsa-ohar, 18.000 liburu... Aldi berean, proiektu berriak garatzen ari da arte eszenikoak sustatzeko, babesteko eta ezagutzera emateko. Hemen proiektu horien guztien berri izango duzu, eta haietan parte hartu ahal izango duzu.


Logos Library | ARALARKO PARKEA\nTitle: ARALARKO PARKEA\nAralarko parke naturala Gipuzkoa hego-ekialdean dago eta mendi bereko nafar aldearekin egiten du muga. 11.000 hektareako hedadura dauka eta mendirik altuena Ganbo da, 1.442 metrorekin.\nParkearen erdigunea goi-lautada karstiko bat da, mendi-tontor ugariz inguratuta. Paisajea morfologia karstikoz eta mendi-hegal higatuz osaturik dago.\nGoian, mendiko belardiak, harkaiztegiak eta haitz altuak dira nagusi Aralarko paisajean. 800 eta 1.000 metro artean, pagadi eta sastraka ugari dago. Kotarik baxuenetan, berriz, baso-landaketak, artadiak, hariztiak eta sega-belardiak.\nFaunari dagokionez, Aralarko parkean 147 ornodun-espezie zenbatu dituzte. Sai arrea, sai zuria, ugatza eta arrano beltza, esterako, gainetik hegan egiten ikus ditzakegu. Behean, orkatzak eta basurdeak ezezik, narrasti eta ur-lehorreko espezie asko ere bizi dira.\nInguruneari, oro har, gero eta garrantzi handiagoa ematen dion lurraldearen zati bat baino ez da Aralar.\nJoan den ostiralean, maiatzak 21, Aralarko Parketxea inauguratu zuten. Parketxea Lizarrusti mendatean dago, Aralarko parke naturalaren sarbidean. Zentroaren zabalpenak azkena eman dio Aralarko parkearen atonketari. Etorkizunean inbertsioak eten egingo ez badira ere, azken urteotako lanak amaitutzat jo daitezke.\nZentroak bi zeregin betetzen ditu: ingurugiro-hezkuntza eskaintzea eta ostatu ematea. Urjauzi hidrauliko bateko energia erabiltzen du eta 100 bat milioi pezetako inbertsioa ekarri du.\nAralar duela bost urte izendatu zuten parke natural. 12.000 hektarea ditu, hau da, Gipuzkoako lurraldearen %5, eta bertako ekosistemak, mendea joan-mendea etorri, abere eta artzain askoren aterpe izan dira.\nArtzaintza garrantzi handiko jarduera da: kontuan hartzeko garrantzi ekonomikoa izateaz gain, parke naturalaren zati bereiztezina ere bada. Hori dela eta, artzaintzak bertoko mendietan duen etorkizuna ziurtatzeko, inbertsio handiak burutu dituzte, esaterako, ura eta argindarra ekarri dituzte, bordak hobetu dira, e.a.\nParketxeak, Aralarko fauna eta landaredi ugaria sakon ezagutzeko aukera ematen digu, bertoko baso-motak eta larreak barne. Gainera, aisialdi eta atsedenerako leku ezin hobea ...


Muturreko tenperaturetan lan egiteko prebentzio neurriak - Segurmania\nMuturreko tenperaturetan lan egiteko prebentzio neurriak\nMuturreko tenperaturetan lan egiteak, bai bero handiegiarekin eta bai hotz handiegiarekin (kanpoaldeko lanak edo galdaketa labeetan, sukalde industrialetan, biltegi hotzetan, hozkailuetan, etab. egindakoak) osasun arazo larriak eragin eta istripua jasateko arriskuak areagotu ditzake.\nHorregatik, arrisku horiei aurre hartu behar zaie eta prebenitu behar dira, bai horietatik eragindako lan istripuak, eta bai muturreko tenperaturetan lan egiteak eragin ditzakeen osasun arazo anitzak saihesteko.\nLehenik eta behin, jarduteko plan berezi bat osatu behar da, estres termikoa eragin daitekeenean aplikatu ahal izateko. Bertan, langile guztiek parte hartu behar dute. Horretarako, muturreko tenperaturapean garatzen diren edo garatu daitezkeen lanpostuak identifikatu behar dira eta neurri egokiak arrisku maila desberdinen arabera planifikatu beharko dira.\nZeintzuk dira aplikatu beharreko oinarrizko prebentzio neurriak, oso tenperatura altuak edo baxuak ematen diren lantokietan lan egiteko?\nOso tenperatura altuak dituzten lantokiak\nBeroaren eraginpean emandako denbora kontrolatu. Eguzkipean lan eginez gero, ahal den neurrian, saiatu leku freskoenetan egoten.\nTxandaketak antolatu lanpostuetan eta zereginik zailenak antolatu, beroak indar gutxiago duen orduetan.\nModu egokian eta etengabe hidratatu. Hoberena ura edatea da eta azukredun edariak, kafea, tea edo alkoholdun edariak edatea saihestea.\nErabili garatuko den lanari egokitutako lan arropa eta NBE egokiak.\nAzala, burua, ezpainak eta begiak babestu. Erabili babesteko kremak, ezpainetarako baltsamoak, kapelak, kaskoak eta eguzkietako edo babes\nInstalatu hozteko eta aireztatzeko sistemak.\nOso tenperatura hotzak dituzten lantokietan\nSaiatu tenperatura hotzetan garatutako lan orduen kopurua murrizten, enpresaren barruko beste jarduerekin txandakatuz.\nLan etenaldiak egin giharrak lasaitzeko eta elikagaiak hartzeko, ezarritako eta hotzetatik babestutako atseden gunetan.\nHozkailuen kasuan, araudiak ezarritako lan eta atseden denborak errespetatu:\n– 0 º eta -5º bitarteko tenperatura -8 orduko lanaldia, 10 minutuko atsedenaldia 3 orduz behin.\n– 5º eta -18º bitarteko tenperatura- 6 orduko lanaldia, 15 minutuko atsedenaldia orduro.\n-18º beherako tenperatura- 6 orduko lanaldia, 15 minutuko atsedenaldia 45 minutuz behin.\nKaloria ugariko dieta bat hartu eta edari epelak, gozoak, kafeina gabekoak eta alkoholik gabekoak zertxobait gehiago edan.\nErabili beti lan arropa eta NBE zehatzak eta egokiak. Efektu isolatzailea areagotzeko arropa jantzi, mugimendua eragotzi gabe. Bustiz gero, arropa bustia lehorra dagoenarengatik ordezkatu lehenbailehen.\nErabili beti segurtasun ekipoko eskularruak eta oinetako beroak, iraunkorrak eta egokiak eskuak eta oinak babestuta mantentzeko.\nKontuan hartu muturreko tenperaturetan lan egiterako eragin daitezkeen arriskuak murrizteko prebentzio neurri hauek, prebenitzea beti aukerarik egokiena baita.\narrisku prebentzioa Arriskua lan segurtasuna Langileak Prebentzio neurriak Prebentzio-kultura prebentzioa


Normaltasun turistikora bueltatu nahi du Lekeitiok - Deia\nNormaltasun turistikora bueltatu nahi du Lekeitiok\nHerria eta herriko baliabideak ezagutarazteko kanpaina abiatu dute\nimanol fradua / lekeitio 28.05.2021 | 00:58\nBisitari bi, Lekeitioko portuan, Garraitz irlaren aurrean. I. Fradua\nBisitari bi, Lekeitioko portuan, Garraitz irlaren aurrean.\nLea-Artibai eskualdeko turismoaren motore nagusia da, baita Bizkaiko kostaldeko herri bisitatuenetarikoa ere. Eta urteak daramatza Lekeitioko bere itsas-ondare handia –Santa Katalinako itsasargia, Garritz irla, Marierrota, Sosoagako dolarea...– zaintzen eta balioan jartzen. Baina azkenaldian, eta koronabirusaren eraginez, udaerriarentzako hain berebiziko den turismo sektoreak txakalaldia izan du. Bada, eta osasun egoeraren hobetzeak kanoaina egitera animatu du Udala. Bi fasetan burutuko da ekimena: lehena, uztailera arte, "Euskal Herriko, Madrilgo eta Kataluniatik etortzen den turismoa" sendotzeko. Bigarrena, berriz, urrira arte, "urtarokotasuna hautsi eta turismo denboraldia luzatzeko".\nMilaka eta milaka dira, batez ere uda partean, Lekeitiora hurbiltzen direnak. Eta kanpainaren mezu nagusia "Lekeitioren kokaleku paregabeak, itsasoa, tradizioa, natura, gastronomiturismo aktiboa, kalitatezko ostatuak edota zerbitzu anitzen eskaintza izango dira", horretarako bideo bereizgarria sortu delarik. Leku ederrak, sentipenak eta, batez ere, itsasoari lotutako bizitzeko modu bat. Leloa ere berezia izango da: Batzen gaituena da izenburupean. "Guzti horiek leku berean biltzen dira, guztiok batzen gaituena dira hain zuzen Lekeitio eta itsasoa. ¡ Lekeitio herri hurbila da, bisitariak esku zabalik hartzen dituena, bizi estilo lasai batez gozatzen duena, itsasoarekin harreman estua duen herria, hiriguneetatik aldenduta eta naturaz inguratuta", Udaletik diotenez.\nHasi berria den turismo kanpainaren helburu nagusienetakoa Lekeitiora gehien doazen lurraldeak lantzea da. "Lekeitiok gehien jasotzen dituen bisitariak Euskal Herrikoak, Kataluniakoak eta Madrilgoak izaten dira, hori dela eta promozioa egitean lurralde hauek sendotzea izango da helburua, herrialde horietatik turistak eta bisitariak erakartzeko baina baita bisitari potentzialak izan ditzaketen beste eskualde batzuetara zuzendutakoa, besteak beste gure inguruko erkidegoak edota Frantziako hegoaldea".\nAzkenik, Udakeko bozeramaileek azaldutakoaren arabera, "kanpainaren oinarria lekeitioturismo.eus orrialdea izango da, bertan Lekeitioren inguruko informazio guztia aurkitu ahalko da, non lo egin, non jan edo zer bisitatu atalen bidez". Bestalde, "sare sozialak ere indartu egingo dira facebook, twitter eta instagram kontuen bidez erabiltzaileengana helduz" eta markaren bidez turistengana hurbildu eta haien Lekeitio ezagutzeko aukera guztiak jarriko dira".


Barrikako Muriola hondartza, "Game of Thrones" telesaileko agerleku berria - Hiruka.eus\n2016-09-02 13:34 Barrikako Muriola hondartza, "Game of Thrones" telesaileko agerleku berria\nHBO kateak Bizkaiaren alde egindako apustua bermea izan da Bilbao Bizkaia Film Commission taldeak egiten duen lanari begira, ikus-entzunezko produkzioak erakarri eta kudeatzeri begira, alegia. Zerbitzu hori hiriko Udalak eta Foru Aldundiak bultzatzen dute, eta 2015eko otsailean sortu zen Bilboko eta Bizkaiko apustu estrategiko bezala, ikus-entzunezko industrian sendotzeko. Helburu horregaz, zerbitzu horrek erakundeen konpromisoa, segurtasun juridikoa, kudeaketan konfiantza eta arreta pertsonalizatua ziurtatzen ditu. Bilbon eta Bizkaian filmatzeko interesa duten nazioarteko, Estatuko eta tokiko proiektuetarako "leihatila bakar" gisa dihardu Bilbao Bizkaia Film Commission taldeak. Estrak aukeratzeko castinga


PREPOLITIKA EZ, POLITIKA BEHAR DUGU – Gureberriak\nHomeArtikuluakPREPOLITIKA EZ, POLITIKA BEHAR DUGU\nPREPOLITIKA EZ, POLITIKA BEHAR DUGU\nurtarrila 28, 2015 gureberriak Artikuluak Erantzunak desaktibatuta daude PREPOLITIKA EZ, POLITIKA BEHAR DUGU sarreran\nErabakitzeko eskubidea aldarrikapen «prepolitikoa» dela diote “gure esku dago” plataformakoek: «Edozein sentsibilitatek izan dezakeen proiektu politikoa modu aske eta demokratikoan aukeratu ahal izateko beharrezkoa den oinarria da».\nBatzuen iritziz, adiskidetasun zibila eta senidetasuna dira prepolitikaren bi ezaugarri nagusiak. Jarrera eta oinarrizko erlazio horiek gauzatzen badira, elkarren arteko harremanek konfiantzaz eta modu egokian funtzionatzen dute; eskubideak eta betebeharrak bata bestearen aldamenean jartzen ditu herritarrak, solidaritate batean; ez, ordea, batzuk besteen aurka, neurrigabeko errebindikazio batean.\nErlazioen oinarriak prepolitikaren bi ezaugarri horiek direnean ―eransten dute ondoren―, zuzenbideak bere balore osoa lortzen du eta akordio gisa funtzionatzen du, ez inposizio moduan. Zuzenbideak interes komuna babesten du, herrikide guztien eskubideak eta betebeharrak zehazten ditu, eta bi arlotan lan egiten du: batean, pedagogikoki, gizartean bizitzen erakutsiz, eta bestean, prebentiboki, indarra erabiliz liskar zibilak ekidin behar direnean.\nBaina gure herrian interes komun kontrajarriak daude: batzuek independentzia lortu nahi dugu, eta beste batzuek lurralde honen indarrezko okupazioa normaltasuntzat daukate. Zuzenbideak, hortaz, ez du akordio gisa funtzionatzen; guri inposatu egiten zaigu. Biolentzia alde bakarrean dagoenean ez dago akordiorik, inposizioa baizik. Ez da betetzen adiskidetasun zibilik, ezta senidetasunik ere; eskubideak eta betebeharrak ez daude solidaritate batean. Gutxieneko batasun ideal bat ez dagoen gizartean ez dago guztien ongirik, ez eta harmonia eta elkarlanik ere.\nEuskal Herrian, prepolitikaren bidez naziotasun ezberdina sentitzen dugun jendea elkartu nahian dabiltzanek onartu beharra daukate hiru nazio ezberdinetako kide sentitzen den jendea dagoela.\nNaziotasun batek nongo herritarra zaren adierazten du; nazio batekoa bazara, nazio horretako estatuak sortzen duen zuzenbideak zehazten dizkizu zure eskubideak eta betebeharrak. Estatu bakoitzak du bere zuzenbidea, bere legalitatea. Espainiar eta frantziar legeak obeditzeak Espainian eta Frantzian denbora luzez jarraitzea dakar. Nazio bateko kide sentitzen denak ez du onartzen, beharturik ez bada, beste nazio baten legedipean bizitzea; bere interes komunak eta zapaltzen duenarenak aurrez aurre egiten baitute topo.\nHemen orain aldarrikatzen den prepolitika baino lehenago politika egin da: herri hau konkistatu egin zuten eta harrezkero okupatua dago. Hori ez da prepolitika, politika baizik. Hemen, bai, bazegoen prepolitika natural bat, goian definitu den bezalakoa, menderakuntza aurretik. Haustura hura eta gure gaurko egoera antinaturalak dira.\nAskatasuna ukatzen zaion herri batean ezarri nahi da prepolitika. Gure prepolitika naturala hautsi zuen politika bortitzari ezin zaio prepolitikarekin erantzun, politikarekin baizik.\nMemoria historikoaren beharraz – Joxe Manuel Odriozola\n«Konplexu gabe independentziaz hausnartzeko gune bat gara»


Hasiera » Azken albisteak » Nazioarteko Azken Albisteak » Italia Azken Albisteak » 3200 kilometroko ibilbideak Slow Tourism berriro martxan jarri du\nAbentura Bidaiak • Nazioarteko Azken Albisteak • kultura • ostalaritza • Italia Azken Albisteak • Berriak • Turismo • Bidaiaren helmuga eguneratzea • Hainbat Albiste\nTurismoa moteltzeko bidea\nTalde bat 8 egunez Lucomagnoko Via Franciscan zehar bidaiatzen ari zela, ia 2 hilabetez beste talde bat Erromara abiatu zen Canterbury utzi ondoren. Oinezkoen 2 taldeak turismo motelaren parte ziren "Erromarako 2021. bidea. Hasi berriro!"\n2 taldeak Pavian, Lombardiako hiriburuan, batu ziren turismo geldoa berriro abiarazteko.\nBi bidaia oso desberdinak izan ziren helburu komun batekin: bidaia bera sustatzea - turismo motela, oinez bezala ere ezagutzen den kasu honetan.\nProzesuan zeharkatzen diren lurraldeen hobekuntza kulturala eta jasangarria gero eta ezagunagoa da.\nTalde bakoitza leku desberdinetatik abiatu zen eta, ondoren, abuztuaren 10ean, asteartean, bildu ziren Pavian, martxa egunen ondoren. Talde bat AEVF, Vie Francigeneko Europako Elkarteko kideek osatzen zuten, eta bere hogeigarren urteurrena 3,200 kilometroko bidaiarekin ospatzea aukeratu zuen. Beste taldeak 8 eguneko bidaia egin zuen Via Francisca del Lucomagno-tik - Constance aintzira Lugano lakuarekin eta azken hau Paviarekin lotzen zuen ibilbidea, Lombardia iparraldetik hegoaldera parke eta UNESCO guneen bidez zeharkatu ondoren. Via Francisca del Lucomagno Europa erdialdea Erromarekin lotzen zuen antzinako ibilbidea da.\nBi errealitateak lagunak dira aspalditik, baita haien ordezkariak ere, Massimo Tedeschi AEVFko presidentea eta Marco Giovannelli eta Ferruccio Maruca (hurrenez hurren gidaren egilea eta Mahai Instituzionaleko idazkaria) Via Francisca del Lucomagnorako.\n“Bereziki antolatu dugu erromes talde honen irteera Lavena Ponte Tresa-tik (Varese), Italiako lehenengo Francisca del Lucomagnoko geltokitik, irteerak ezagutzeko. Erromarako bidea " azaldu du Marco Giovannellik.\n"Momentu zail baten ondoren berrabiaraztea markatzen duen unea da. Turismo motela eta ibiltzeak lurraldeak esperimentatu eta gozatzeko aukera ematen du ", komentatu du Massimo Tedeschik," erromesek eta bidaia mota honek Europako kulturen eta tokiko ekonomien arteko elkarrizketa sustatzen dutela kontuan hartuta ".\nVia Francigena Ingalaterratik doa, eta bertan "0 km" ditu Canterburyko katedralaren aurrean, Erromaraino eskualde askotan zehar, Frantzia eta Suitza barne eta bere ibilbidea Santa Maria di Leuca, (Puglia) finibus terrae arte jarraitzen du. , italiarra (Lurraren amaiera), hegoaldeko Via Francigena zatiari esker. 20 urte daramatza elkarteak sustatzen urtebetetze garrantzitsu hau bere osotasunean oinez ospatzen ari da - 3,200 kilometroko bidaia Europan zehar.\nLucomagnoko Via Francisca delakoa Alemaniatik abiatzen da, Konstantzako aintziratik zehatzago, gero Grisoi Kantonetik eta Ticino Kantonetik (Suitza) igarotzen da, Liechtensteinen ere pasarte batekin. Lucomagnoko lepoa zeharkatuz, horri zor dio izena, eta, ondoren, Italian sartzen da Ceresio aintziratik.\nHemendik abiatu ziren Trentino, Campania eta Lombardiako 10 erromes Erromarako Bideko "lankideekin" bat egitera.\nMomentu sinbolikoa izan da hau, berriro ere esperientzia mota honek, bideak, jendea erdigunean nola jartzen duen azpimarratzen duena. Haien eta ordezkatzen dituzten kulturen arteko topaketa, bizi diren lurraldeetara energia bizia eta iraunkorra ekartzen duten bitartean da garrantzitsuena. Bidaia on bat eta turismo geldoa merezitako aitorpen bat zoriontzen dizugu.


IMPRESSION TECHNOLOGIES ETA FAGOR ARRASATEK LANKIDETZA IRAGARRI DUTE AUTOMOBILGINTZAREN MERKATUARI BERO-TENPLEKO ALUMINIOZKO BOLUMEN HANDIKO EKOIZPEN-LERROAK ESKAINTZEKO - Fagor Arrasate\nImpression Technologies Limited eta Fagor Arrasatek beren ezagutzak konbinatzen dituzte beroan konformatutako aluminiozko egituretarako bolumen handiko irtenbide teknologiko eta produktiboa eskaintzeko. ITL, egoitza Coventryn (Erresuma Batua) duena, aluminiozko beroko konformazioaren sortzaile eta lider mundiala da, HFQ ® Technology prozesu patentatuaren bidez. Prozesu horretan, aleazioen karakterizazio aurreratua, simulazio-ereduak, tribologia eta pieza eta aleazio bakoitzerako esklusiboak diren prozesuaren doikuntzak barne hartzen dituzten ezagutza teknikoak garatu dira 20 urtez. Fagor neurrira egindako soluzioen hornitzaile globala da metalezko txapa estanpatzeko, eta merkatuko hainbat sektoreri ematen dio zerbitzua, automobilgintzari barne.\nHFQ teknologia Aston Martin eta Lotus bezalako Premium markek erabili dute 2016tik, eta mundu mailako ibilgailu elektrikoen plataforma berri batzuetan diseinatzen ari dira, besteak beste, «Body in white» eta sistema elektrikoen karkasetan. Ibilgailuak arintzeko HFQa aplikatzeko interesa, batez ere ibilgailu elektrikoetan, azkar ari da hazten, Europako, Txinako eta Ipar Amerikako automobilen ekoizpen-eskualde nagusietan bolumen handiko aluminioa beroan prentsatzeko linea berrien (HFQ) eskaria sortuz.\nLankidetza ez da esklusiboa, eta Tier eta OEM taldeei konbinazio paregabea eskaintzen die, materiale, diseinu, prozesuen optimizazio eta fabrikazio-lerroaren gaitasunean 6x eta 7x serieetako aluminiozko HFQ osagaien bolumen handiak ekoizteko. ITLk HFQ osagaien diseinuarekin, simulazioarekin (aleazioaren hautaketa eta karakterizazioa barne, beharrezkoa bada) eta prozesuaren zehaztapenarekin lotutako jarduerak zuzenduko ditu; eta Fagor lehiakortasun-gaitasun handiko eta HFQk egiaztatutako produkzio-instalazio baten diseinuaz eta entregaz arduratuko da. Automobilgintzaren sektoreko Tierrek (edo beren HFQ gaitasuna izan nahi duten OEMek) askatasuna dute enpresa bakoitzarekin modu independentean lan egiteko edo Fagorrek zuzendutako HFQ ekoizpen-irtenbide osoa eta egiaztatua eskatzeko, HFQ teknologiarako sarbidearekin eta ITLren laguntza tekniko jarraituarekin. Diseinuaren simulazioaren eta prozesuaren parametroen arteko interdependentzia kritikoa dela-eta, beharrezko zehaztapen mekanikoak eta dimentsionalak lortzeko, ITLk eta Fagorrek emandako integrazio teknikoak gaitasun optimizatuko soluzio bat eta ingeniaritza-karga murriztu bat emango dizkio estanpatzaileari.\nJonathan Watkins Impression Technologieseko zuzendari nagusiak honako hau esan zuen: “Pozik nago Fagor Arrasaterekin lankidetza berri hau iragartzeaz, prentsa-lerroen fabrikatzaile nagusietako bat baita, eta bere trebetasunak eta gaitasunak ITLrenak osatzen baitituzte. Kontsulta kopuru errekorra izan dugu, eta gure zerbitzu osoen eskaintza konbinatuak HFQ teknologia hartzea eta mundu mailako hornidura-sare sendo bat sortzea erraztuko du. ”\nUnai López Fagor Arrasateko zuzendari nagusiak gaineratu zuen: “Erronka teknologiko berriei aurre egitea FAGORen DNAren parte da. FAGOR – ITL lankidetza material arinak estanpatzeko teknologian aurrerapausoa emateko prest dauden enpresa guztiei zuzenduta dago. Akordio berri honek, emozioz iragartzen dugunak, alor honetako jokoaren arauak aldatzen dituen lankidetza aurkezten du, ITL bezalako bazkide teknologiko batekin, industriak material arinen estanpazioaren baldintzak bete ditzan.”


Hondrox Spray Review | Does it really work? Emaitzak eta prezioa?\nHondrox mina arintzeko osagai belar eta natural osagai indartsuen konbinazioa da, hantura eta hantura artikulazioetan. Europako medikuek garatu dute formula artikulazioetako nahasteen zergatia zuzentzeko eta denborarekin hezurren osasuna hobetzeko. Bezeroen iritzien arabera, iruzkinak eta testigantzak, produktuak oso ondo funtzionatzen du bateratutako osasun arazoak dituztenentzat. Erabiltzaileek ere esan dute Hondrox irtenbide merkea eta alternatiba hobea dela tratamendu garestien eta minaren aurkako sendagaien aurrean. Hondroxek balorazio onak jaso ditu foroetan erabiltzaileen iruzkinetan eta iritzietan artikulazioetako mina kentzeko gaitasunagatik, artikulazioetako zurruntasuna murriztu, kartilagoaren osasuna hobetu eta artikulazioen malgutasuna hobetu.\nZeintzuk dira Hondroxen osagai nagusiak? Nork erabil dezake Hondrox? Seguru al dago Hondrox bigarren mailako efektuak eta alergia erreakzioak izateko arriskuetatik?? Zenbat da Hondrox prezioa eta non erosi? Benetakoa al da Hondrox edo iruzurra?\nIkus ditzagun erantzun guztiak Hondrox berrikuspen zehatz honetan!\n5 Elikadurak zure dietan sartzeko artikulazioetako minaren arintzeko\nPain, artikulazioetan zurruntasunak eta hanturak zaildu dezakete gizabanakoek eguneroko zereginekin aurrera egitea. Baina ikerketek erakutsi dute artikulazioetan arazorik baduzu, sintomak naturalki arintzeko jan ditzakezun zenbait elikagai. Ikus ditzagun janari zerrendako lehen postua izan behar duten jaki horietako batzuk artikulazioetako mina eta nahasteak pairatzen badituzu.\nArrain koipetsuak - omega aberatsa 3 gantz-azidoak, gantz arrainak mina arintzen lagun dezake, zurruntasuna eta samurtasuna artritisa lotuta dauden artikulazioetan. Arrain gantzatsuen adibide batzuk berdela, izokina, sardinzar eta hegaluzea.\nGereziak – gantzien kolore sakonaren erantzule diren antozianina konposatuak dituzte. Konposatu hauek hantura arintzen duten propietate antioxidatzaileak dituzte, hanturak eta artritisari lotutako sintomak.\nOliba olioa - Hantura sortzeaz arduratzen diren entzimak blokeatzen dituzten oleokantalak ditu.\nbrokolia - Citokina kentzen duten eta artikulazioetako hantura eta hantura gutxitzen duten antioxidatzailea den sulforapanoa dauka. Barazki gurutziferoak aldizka kontsumitzeak artikulazioetako gaixotasunen larritasuna murrizten du artritisa barne.\nAle osoak - Odoleko CPR proteinaren maila baxuagoak laguntzen ditu eta horrek artikulazioetako hantura eta hantura arintzen ditu.\n1 Hondrox Iritziak, Iruzkinak eta iritziak\n2 Erabilera argibideak - HonDrox nola aplikatu?\n2.1 Hondrox erabiltzeko argibideak:\n2.2 Osagaiak eta osaera\n2.3 Hondrox-en osagai nagusiak honako hauek dira:\n3 Hondrox prezioa - spray-a non erosi?\n3.1 Hondrox Reala edo Iruzurra da? Eskuragarritasuna farmazietan?\nHondrox Iritziak, Iruzkinak eta iritziak\nHondrox artikulazio naturaleko mina arintzeko spray naturala da eta bezeroen iruzkinetan iritzi positiboak jaso ditu, eztabaidak eta iritziak. Gizonek eta emakumeek emandako iritziak produktua eraginkorra dela eta deskribatutako moduan funtzionatzen duela iradokitzen du. Hondrox-en erabiltzaileak orokorrean pozik daude emaitzekin, artikulazioetako arazoak gainditzea lortu baitute, tratamendu mediko garestietan oinarritu gabe, kontsultategiak, eta errezeta sendagaiak. Erabiltzaile batzuek diote Hondrox-ek ondo funtzionatzen duela, ez baitituzte pilulak atera behar artikulazioetan mina eta ondoeza izaten duten bakoitzean.. Diotenez, botila hartu eta mina ihinztatu besterik ez dute egin behar.\nGlukosamina eta kondroitina bezalako osagai onuragarriekin formulatua, Hondroxek propietate terapeutiko harrigarriak ditu eta horri esker artikulazioetako nahasteen zergatia zuzendu eta arazo eremuak suspertu daitezke. Fabrikazio enpresak adierazi du Hondroxek pixkanaka eragina duela gai bateratuetan. Diotenez, formulak mina eta hantura arintzen ditu, kartilagoan prozesu metabolikoak normalizatzen ditu, odol hodien tonua handitzen du, azala hidratatzen du, eta kaltetutako artikulazioen funtzio motorrak hobetzen ditu. Hondrox aldizka erabiltzeak dakartzan sei onura nagusiak efektu osoarekin lotzen dira, aldakortasuna, berehalako xurgapena, prebentzioa, edertasuna, eta jatortasuna.\nRodrigo Nucci ortopedista adituak Hondrox gomendatzen dio bere gaixoei. Bere ustez, Hondroxek sendagaien tratamenduak baino modu eraginkorragoan funtzionatzen du. Hondroxek artikulazioetako hanturaren sintomak ezabatzeaz gain, gaineratu du, baina kartilagoaren prozesu suntsitzaileak ere prebenitzen ditu eta artikulazioetan eta muskuluetan kalteak berreskuratzen ditu.\nAzterketa klinikoek frogatu dute gaixo gehienek gai direla artikulazioetako min kronikoari agur esateko 3 hilabete Hondrox erabiltzen.\nHondroxekin, gizonek eta emakumeek egun guztiez goza dezakete. Baina zer da gehien gustatzen zaiena produktu honi buruz?. Ikus dezagun zer aipatu duten onurei buruz Hondrox berrikuspenetan, iruzkinak, iritziak eta testigantzak.\nOsagai natural onuragarriak, mina arintzeko eta propietate terapeutikoak dituztenak\nMina murrizten du, artikulazioen zurruntasuna eta hantura\nArtikulazioen malgutasuna hobetzen du\nAdin guztietako gizon eta emakumeentzako egokiena\nEz dago produktu kimiko kaltegarririk eta, beraz, ez du bigarren mailako efektuak edo alergiak izateko arriskurik\nAzala birsortu eta larruazalaren osasuna hobetzen du\nFuntzio motorrak hobetzen ditu\nArtikulazioko hainbat gaixotasun tratatzen ditu besterik gabe 30 egun\nPreziorik onena fabrikatzailearen webgune ofizialean soilik\nBidalketa azkarra ordainketa modu ugarirekin\nErabilera argibideak - HonDrox nola aplikatu?\nHondroxek erliebe azkarra eskaintzen du artikulazioetako minaren eta muskulu minaren aurrean. Zure artikulazio arazoak zahartzearen ondorio diren ala ez, elikadura-nahasteak, gehiegizko pisua, kalte traumatikoa, joera, karga astunak altxatzea, gaixotasun kronikoak edo bestelako prozesu autoimmune anormalak, Hondrox-ek eremu zehatzak bideratzeko eta kaltetutako eremuetako ondoeza ezabatzeko modu erraza eskaintzen du.\nHala, funtsezkoa da norbanakoek arreta handiz jarraitzeko erabiltzeko argibideak eta zauriak irekitako eta larruazal kaltetuetan botikak ez aplikatzea.\nHondrox erabiltzeko argibideak:\nEutsi tobera kaltetutako eremutik 10 cm ingurura.\nSpray 2-4 lehertu eta ez da masaje egin.\nErrepikatu 3 egunean aldiz gutxienez 30 egunetan giltzadurako minak gehien arintzeko.\nOsagaiak eta osaera\nHondrox Europako medikuek arretaz garatu dute segurtasuna kontuan hartuta, eraginkortasuna eta baita giza gorputzaren ezaugarri indibidualak ere. Formulak osagai natural eta laburpen botaniko ugari ditu. Ez du inolako produktu kimikorik, toxinak, edo larruazala narrita dezaketen substantzia kaltegarriak, bigarren mailako efektuak eragin edo larruazaleko alergiak eragin. Hala, kontuan hartu behar da Hondroxeko osagai batzuek propietate analgesikoak dituztela, mina eta hantura arintzen laguntzen duen gune minberetan berotze efektu arina izango du.\nGizonek eta emakumeek Hondrox erabiliz lortzen dituzten emaitza nagusiak honakoak dira:\nArtikulazio mina murriztea, hantura eta hantura.\nArtikulazioko nahasteen garapenaren prebentzioa.\nArtikulazioko hainbat gaixotasunen tratamendu eraginkorra.\nHondrox-en osagai nagusiak honako hauek dira:\nGlukosamina eta Kondroitina - kartilagoa indartzen du, lotailuak eta tendoiak, kartilagoaren birsorkuntza aktiboa eta hantura murriztea sustatzen du, mina eta hanturak artikulazioetan.\nDeabruaren atzaparra ateratzea - odolaren zirkulazioa hobetzen du gorputzeko atal guztietan eta mugikortasuna handitzen du artikulazioetan.\nEukalipto olio esentzialak, menda eta kanela - artikulazioetako mina arintzen du, ehun konektiboak elikatzen ditu, azala hidratatzen du, larruazalaren osasuna hobetzen du eta lotailuen eta artikulazioen higadura eragozten du.\nPantenola, alantoina - Protektutako filmaren garapena sustatzen du hantutako ehunetan eta odol-galera ekiditen du.\nE bitamina, B3 - azala hidratatzen du, bere ehundura hobetzen du eta formazio geldiak ezabatzen ditu.\nHondrox prezioa - spray-a non erosi?\nMina arintzeko hainbat sendagai probatu badituzu eta benetako emaitzarik lortu ez baduzu, Hondrox probatzeko garaia da. Mina arintzeko spray eraginkor eta indartsu hau fabrikatzailearen webgune ofizialetik soilik saltzen da. Hondrox prezioa nahiko merkea da, baina deskontu osagarriak ere badira noizean behin aurrezki gehiago lortzeko.\nSustapen aldietan, Hondrox prezioa gehienez murrizten da 50%. Beraz, horrelako eskaintzak galdu nahi ez badituzu, mantendu erloju bat bere webgunean eta egin eskaera eskaintza erakargarria eskuragarri bezain laster.\nHemen duzu Hondrox webgune ofizialean erosketak modu erraz eta seguruan:\nBete zure izena eta telefono zenbakia emandako eskaera orrian eta egin klik 'Eskatu orain' botoian.\nItxaron haien agenteetako batek deitzen dizuna entrega datuak egiaztatzeko.\nAukeratu ordainketa modu egokia edo aukeratu ordainagiriaren truke\nJaso zure paketea barruan 3-7 lanegunak\nHondrox Reala edo Iruzurra da? Eskuragarritasuna farmazietan?\nHondrox Europako medikuek sortutako artikulazioetako mina arintzeko benetako spray bat da, urteetako ikerketen ondoren. Baina, bere ospea faltsifikazioen helburu bihurtu da. Horregatik, posible da Amazon bezalako salmenta elektronikoko guneetan saltzen diren kanporaketak aurkitzea.\nGogoan izan jatorrizko produktua fabrikatzailearen webgune ofizialaren bidez soilik saltzen dela. Hori dela, ekidin Hondrox farmazietan edo beste leku batzuetan erostea, zure tokiko txikizkako dendak barne. Ez duzu errezetarik behar erosteko edo erabiltzeko.\nMantendu artikulazioak osasuntsu eta bizi aktiboa!\nArtikulazioen osasuna garrantzitsua da adinean aurrera egin ahala maite dituzun gauzak egiteko orduan. Hori dela, dieta egokiarekin mantendu daitezkeen artikulazio osasuntsuak, ohiko ariketa fisikoa eta artikulazioetako osasun osagarriak funtsezkoak dira bizimodu aktiboa izateko. Beraz, zergatik ez hasi gaur eta zure bizitza bete-betean bizi.\nBeheko lerroa: Artikulazioetako mina arintzen laguntzen duten produktu onenetariko bat, hantura, eta hantura eta artikulazioetako nahasteak naturalki tratatzea da Hondrox. Glukosamina eta kondroitina bezalako osagai indartsuez osatua, Ezaguna da Hondroxek artikulazioen osasuna hobetzen eta mugikortasuna berreskuratzen duela. Bezeroen iritziak, iruzkinak eta testigantzak onuragarriak dira eta, orain arte, ez da Hondroxekin lotutako efektu negatiborik erregistratu. Formula arrazoizko prezioa da eta fabrikatzailearen webgune ofizialean erraz eros daiteke.\nArgitaratua iraila 10, 2021 iraila 12, 2021 Egilea Topshop\naurreko Aurreko mezua: ManBuilder Review - Gehitu libidoa eta zure sexu errendimendua nabarmen hobetu\nhurrengo Hurrengo mezua: RedRoot kapsulak - Prostatako osasuntsuagoentzako erremedio esklusiboa 2021!


"Grufaloa"filma euskaraz egongo da ikusgai zinema aretoetan . Deia, Noticias de Bizkaia\nZinema Euskaraz programa\n"Grufaloa"filma euskaraz egongo da ikusgai zinema aretoetan\nGetxo Zinema, Antiguo Berri edo Príncipe (Donostia), Niessen Zinemak (Errenteria) eta Zugaza zinema (Durango) aretoek emango dute filma\nViernes, 18 de Mayo de 2018 - Actualizado a las 11:51h.\nBILBO. Eusko Jaurlaritzak Zineuskadi plataformaren bidez sustatzen duen Zinema Euskaraz programari esker, Julia Donaldson idazlearen "Grufaloa" obraren zinemarako moldaketa ikusi ahal izango da euskaraz Euskadiko zenbait zinema aretotan ostiral honetan, maiatzaren 18an. Mundu osoan liburuaren 13 milioi ale saldu dira.\nZineuskadik jakinarazi duenez, zinemarako egindako egokitzapenak ere egundoko arrakasta lortu du filma eman duten zinema aretoetan.\n"Grufaloa" filmak haurren zein profesionalen aitorpena lortu du, eta 10 milioi ikusle baino gehiago izan ditu mundu osoan. Filma nazioarteko 35 zinemalditan baino gehiagotan aukeratu dute, eta sari ugari eskuratu ditu. Annecyko animaziozko zinemaldian sari bat irabazi zuen 2010ean, eta, handik urtebetera, Oscar sarietarako izendatu zuten animaziozko film onenaren saria eskuratzeko.\nOrain, ekoizpena amaitu zenetik hainbat urte igaro diren arren, azkenik euskaraz ikusi ahal izango da "Grufaloa" pantaila handian. Filmak etxeko txikienak gonbidatuko ditu abenturak bizitzera. Basoan zehar paseatzen dabilen sagutxo baten kontakizuna da. Goseak akabatzen, hur bila joatea erabakiko du bapo jateko. Bidean doala, azeri batekin, hontz batekin eta suge batekin topo egingo du, bera bezala goseak amorratzen haiek ere.\nHirurek etxera gonbidatuko dute jatera, baina sagutxoa ez da gehiegi fidatuko haien asmoez, eta, edukazio handiz, ezezkoa emango die gonbidapenei, Grufaloarekin geratu baita.\nJulia Donaldson idazlea eta antzerkigilea da, eta bere pasioen aurkikuntzak izan ditu ezaugarri: asmatutako pertsonaiak, abestiak, narrazioak eta ikuskizunak. Guztira 200 liburu baino gehiago dauzka argitaratuta, eta bere lanaren bereizgarri nabarmena datxikiak irakurtzera bultzatzen dituela, antzerki eta musika irudikapenaren bidez.\n"Grufaloa" filma honako zinema areto hauetan emango dute: Getxo Zinema, Antiguo Berri edo Príncipe (Donostia), Niessen Zinemak (Errenteria) eta Zugaza zinema (Durango).


Erresuma Batuko epaile batek Assange erruduntzat jo du baldintzapeko askatasuna urratzeagatik | Mundua | Berria\nErresuma Batuko epaile batek Assange erruduntzat jo du baldintzapeko askatasuna urratzeagatik\nErresuma Batuko Poliziak gaur goizean atxilotu du WikiLeaks plataformaren sortzailea, Ekuadorrek Londresen duen enbaxadan. Ekuadorrek asiloa kendu dio, argudiatuz "nazioarteko lege ugari urratu" dituela.\nJulian Assangek zazpi urte zeramatzan Ekuadorrek Londresen duen enbaxadan babestuta. 2012an sartu zen hara, Suediara estradita ez zezaten. Ustezko bortxaketa bat leporatzen zioten herrialde hartan, baina 2017an artxibatu zuten salaketa. Hala ere, Erresuma Batuko Poliziak atxilotu egin du gaur goizean, eta epaile batek erruduntzat jo du, ezarri zioten baldintzapeko askatasuna urratzeagatik.\nEpailearen aurrera eraman dute ekintzailea, atxilotu ondoren, eta Michael Snow epaileak erruduntzat jo du, auzitegietara joateko deiari entzungor egitea leporatuta. Izan ere, 2012ko ekainaren 29an deklaratzera deitu zuten Westminsterko auzitegira, Suediak egozten zizkion ustezko sexu delituak argitze aldera, baina ez zen auzitegira agertu, Suediara estraditatua izateko arriskua saihestearren. Epaileak errudun deklaratu badu ere, Assangek oraindik ez du zigor epaia jasoko. Oraindik zehaztu gabeko egun batean joan beharko du Southwarkeko Koroaren Gortera, epai hori zein den jakiteko. Zigorra urtebetera arteko espetxealdia izan daiteke.\nHorrez gain, Assangek maiatzaren 2an agertu beharko du Westministerreko Magistratuen Gortearen aurrera, AEBetara estraditatzeko eskaria dela eta. AEBek konspirazio delitua leporatzen diote, gobernuko sistema informatikoetan esku hartu zuela egotzita. Snow epaileak adierazi du AEBek ekainaren 12ra arteko epea dutela estradizio eskaria babesteko dokumentazio guztia epaitegiaren esku uzteko.\nOrain arte, Ekuadorrek Assangeren alde egin izan du behin eta berriz, baina oraingoan asiloa ukatzea erabaki du Lenin Moreno presidenteak, argudiatuz tarte honetan "nazioarteko legedia behin eta berriz" urratu duela. Aldiz, WikiLeaksek salatu du "legez kanpo" kendu diotela asiloa eta, eurak izan direla "nazioarteko legedia urratu dutenak".\n— WikiLeaks (@wikileaks) 2019(e)ko apirilaren 11(a)\nBarne Ministerioak, bestalde, berretsi egin du Assange atxilo dagoela, eta eskerrak eman dizkio Ekuadorko enbaxadari haren "profesionaltasunagatik". "Inor ez dago legearen gainetik", adierazi du Sajid Javid Barne ministroak. Haren arabera, Ekuadorren eta Erresuma Batuaren arteko elkarrizketen emaitza da atxiloketa; "Ekuadorrek berak deitu dio Poliziari, Assangeri asiloa kendu ostean".\nSuediak Assangeren aurka jarritako salaketak duela bi urte artxibatu bazuen ere, Erresuma Batuak urte berean iragarri zuen enbaxadatik irtenez gero atxilotu egingo zutela. Assangek 2012an hartu zuen babes Ekuadorrek Londresen duen enbaxadan, haren arabera Suediako fiskaltzaren aurrean egin beharreko deklarazioa "tranpa" bat izan zitekeelako AEBetara estraditatzeko. Uste du bere kontrako auzibidea dagoela han, espioitzagatik.


Gipuzkoako eraikuntzako hitzarmena sinatu dugu | LAB SINDIKATUA\nIndustria Eraikuntza Gipuzkoako eraikuntzako hitzarmena sinatu dugu\nLABek bere sinadurarekin, 2009tik berritu gabe zegoen sektore hitzarmenarekiko duen konpromisoa adierazi nahi izan du, baita balioan jarri LABek soilik defendatu eta eskuratu dituen hainbat lorpen ere: KPIren gaineko soldata igoerak, hitzarmena bermatzeko batzordera joango ez diren enpresei ordainak etetea edota hizkera sexistarekin amaitzea.\nHala eta guztiz ere, sektoreko langileentzat akordioa hobea lor zitekeela ziur gaude. Akordio honek ez du inolaz ere 2009tik galdutako eros-ahalmena bermatzen, ez du prekarietatearekin amaitzeko inolako neurririk jasotzen (lan egutegia, aparteko orduen mugapena, lizentziak…). Puntu honetan, gogoratu nahi dugu sindikatu guztiok eraikuntzak bizi duen egoera esplotaziokoa bezala definitu dugula. Hitzarmenaren berme batzordeak ezin izango ditu obrak ikuskatu eta honek, zaildu egingo du hitzarmena betetzen ez dela frogatzea. Hitzarmena betetzen ez duten enpresentzat ez da inolako ondoriorik egongo. Ezin dugu ahaztu aldarrikapen hauek sektoreko urteetako aldarrikapenak direla.\nAdegik ELA eta LABen artean pitzadurak sortzea bilatu du akordio merkeago bat lortzeko asmoz, eta ELAk txantaia horri men egin dio, patronalaren proposamena hobetzeko borrokari uko eginez, baita bi sindikatuok mahaian aurkeztutako proposamena defendatzeari uko eginez ere.\nLABek argi dauka hitzarmenaren sinadurarekin ez dela borroka amaitzen. Orain, hitzarmenean lortu ez diren edukiak enpresetan lortzen saiatuko gara, eta obretan, hitzarmena betearazteko jarraipen estua eta zorrotza egiten jarraituko dugu.


2020-2032 aldirako Irisgarritasun Plan berria onartu du Udalak — Eibarko Udala\nEibarko Udaleko Obra Batzordeak, aurreko astean egindako bileran, oniritzia eman zion 2020-2032 aldirako Eibarko Irisgarritasun Plan berriari, eta tokiko Gobernu Batzarrak aurreko ostiralean, azaroak 22, eman zion behin betiko onespena.\nPlanak 44 milioi eurotik gorako hobekuntzak ezartzea islatzen du udalerriaren irisgarritasunean, eta jasotzen du hobekuntza horiek 12 urteko epe batean egin beharko direla, 3 laurtekotan banatuta, 2020an hasiz eta 2032an amaituz. Zentzu horretan, lehenetsi egiten ditu ibilbide nagusietan eta bigarren mailako ibilbideetan aurreikusitako esku-hartzeak, erabilera handiko gune libreetan eta, gehienbat, adinagatik edo egoeragatik, mugikortasun-arazo batzuk izan ditzaketen biztanleria-sektoreak biltzeko lekuetan edo eraikinetan aurreikusitakoak.\nHala, Planak hiru jarduketa-kategoria ezartzen ditu.\nAlde batetik, "Ibilbideetako jarduketak" izendatutakoak, bide publikoan irisgarritasunaren alorrean egin beharreko hobekuntzak barne hartzen dituztenak, hala nola, bide-zabalerak, desnibelak, oztopoak, oinezkoentzako pasabideak, garraio publikoko geltokiak edo erreserbatutako aparkalekuak. Guztira 1.146 bide aztertu dira udalerrian.\nBestalde, udalerriko eremu libreetan irisgarritasunaren alorrean ezarri beharreko jarduketak daude, eta hor sartzen dira parkeetan, plazetan, haur- eta kirol-ekipamenduetan eta sarbide libreko gainerako eremuetan gauzatu beharreko jarduketa guztiak. Guztira, 97 eremu aztertu dira.\nEta, azkenik, udal eraikinetan ezarri beharreko irisgarritasun-hobekuntzak daude; besteak beste, herriko ikastetxeetan, udal kiroldegietan, kanpoko igerilekuan, jubilatu-etxeetan edo udaletxean bertan egin beharrekoak. Guztira, 35 aztertu dira.\nHoriez gain, Planak berariaz jasotzen ditu udalerrian gaur egun beharrezkoak diren igogailuak, oinezkoen ibilbide irisgarri berriak sortzeko; era horretan, bide publikoan hautemandako malda handiei egingo zaie aurre. Planak era horretako 17 jarduketa jasotzen ditu; guztira, ia 15 milioi euroko zenbatekoa. Horien artean daude gobernu-taldeak 2020. urtean burutu nahi dituen jarduketa batzuk, duela egun batzuk gainerako udal taldeei helarazitako aurrekontu-proposamenean jasota daudenak.\nHerriarentzako proiektu estrategiko bi dira, auzotarrek askotan eskatu izan dituztenak, hain zuzen ere, proiektu berri bi hauek: batetik, Ubitxa eta San Kristobal kaleen arteko irisgarritasuna onduko duten igogailuak eta, bestetik, Jardiñeta kaleko 29, 31, 33 eta 35 zenbakietako irisgarritasuna hobetuko dutenak. Egikaritze-proiektuak hemendik denbora gutxi barruko amaituko dira.\nJon Iraola Obra zinegotziaren hitzetan, "sekulako Irisgarritasun Plan zehatza dugu aurrean, irisgarritasunaren arloan udalerrian egin behar ditugun hobekuntzak zehatz eta zorrotz zehazten dituena. Proiektu benetan zurruna dugu esku artean, eta oso garestia; horregatik, datozen urteetan, hausnarketa- eta antolaketa-lan sakona egin beharko dugu, baita ahalegin ekonomiko handia ere, baldin eta Planak jasotakoaren zati handi bat —guztia ez izan arren— bete nahi badugu behintzat.”\netiketak: Eibar, 2020-2032 aldirako irisgarritasun plana


Palestinan Giza Eskubideen inguruko I. Ziklo dokumentala - Donostia Mundu Artean\nPalestinan Giza Eskubideen inguruko I. Ziklo dokumentala\nData: Urriak 5,6,7 eta 8.\nLekua Doctor Camino Aretoa. Abuztuak 31 kalean (Donostia)\nMundu Bat eta Pausumedia elkarteek Palestinako Giza Eskubideen inguruko Ziklo Dokumentala antolatu dute. Guztira, 6 dokumental aurkeztuko dituzte, besteak beste, Giza Eskubideen urraketen hainbat errealitate, jendearen borroka desberdinak eta laguntzen dieten herri eta erakundeen borroka ezberdinak erakutsiko dituztenak.\nOkupazioari buruzko mundu mailako ikuspegi desberdinetatik aztertuko dituzte gaiak. Gainera, Nazioarteko Zuzenbide Humanitarioaren bi urraketa kasu mahaigaineratuko dituzte, eta ikusleek emakumeen eskubideen aldeko borroka edota nazioarteko elkartasunaren papera ezagutu ahal izango dituzte.\nUrriak 5. Aurkezlea: Eneko Gerrikabeita\n- “Palestine Off the Record”\nUrriak 6. Aurkezlea: Unai Aranzadi\n- "Y sin embargo Al Quds"\n- "Puertas al Mar"\nUrriak 7. Aurkezlea: Malu Egiluze\n- "3 mujeres palestinas"\nUrriak 8. Aurkezleak: Antzine Biain eta Ander Iriarte\n- "Fuego en el Marmara"\nEgunero, dokumentalak ikusi eta gero pelikulen aurkezleekin solasaldia EDO elkarrizketa izango da.


3 de Marzo | ALDAKETAREN ALDE INDARRAK BILTZERA DEITU DUTE, GASTEIZK JAZOERAK GOGOAN\nALDAKETAREN ALDE INDARRAK BILTZERA DEITU DUTE, GASTEIZK JAZOERAK GOGOAN\nBERRIA 3 – 3 – 2010\nBeste urte batez, eta badira hogeita hamalau, martxoaren 3ko biktimak gogoan izan dituzte Gasteizen. Polizia Armatuak Arabako hiriburuan hil zituen bost lagunei gorazarre egin diete milaka lagunek, eta «justizia, egia eta aitortza» eskatu dute biktimentzat. Duela 30 urte bezalaxe, orain ere aldaketa soziala eta politikoa lortzeko indar metaketa ezinbestekoa dela aldarrikatu dute biktimen omenezko ekitaldietan. Goizean, ezker abertzaleak antolatutako omenaldian, eta arratsaldean, ELA, LAB, ESK eta EILAS sindikatuek deitutako manifestazioan, aldaketaren alde borroka egiteko deia egin diete euskal herritarrei. Milaka lagunek parte hartu dute protestetan. Aralarrek, EAk, Alternatiba Eraikitzenek eta Gazte Abertzaleak erakundeak ere mobilizazioekin bat egin dute.\nRomualdo Barroso, Francisco Aznar, Pedro Martinez Ocio, Jose Castillo eta Bienvenido Pereda poliziak Gasteizen hildako langileen omenez Zaramaga auzoan paratuta dagoen oroitarrian jendetza bildu zen goiz eta arratsaldeko ekitaldietan. Iragana gogoan, geroari begira leloa hartuta gogoratu zituzten atzo martxoaren 3ko jazoerak. Biktimen aldeko bertsoak, lore eskaintzak eta aurreskuak tarte berezia izan zuten ekitaldietan.\nEguerdian jendetza bildu zen Martxoaren Hiruaren plazan, ezker abertzaleak antolatutako ekitaldian. 1976ko borrokak gaurkotasun osoa duela nabarmendu zuen Aitor Bezares EAE-ANVko hautetsiak: «Askatasunaren eta aldaketaren aldeko borrokak bizirik dirau». Ezker abertzalea «blokeo» egoeratik ateratzeko lan egiten ari dela eta Euskal Herriaren eskubideak aitortuak izan daitezen prozesu demokratikoa martxan jarriko duela azaldu zuen. «Prozesu horrek ez du atzerabueltarik izango, Espainiako eta Frantziako estatuek aurka egin arren», haren esanetan. Hala, duela 34 urte bezala orain ere gatazka konpontzeko indarrak bildu eta elkarlanean aritzea ezinbestekotzat jo zuen.\nBestalde, Ainhoa Etxaide LABeko idazkari nagusiaren hitzetan, Gasteizko gertakarien urtemuga omenaldietarako eguna ez ezik, langilegoaren borroka aldarrikatzeko eguna ere bada. Izan ere, 1976ko jazoeretatik gaur arte bere horretan dirau «boterearen jazarpena» langilegoaren borrokaren kontra. Halaber, orduan bezala, gaur egun ere langileen borrokak ez duela alternatibarik azpimarratu zuen Etxaidek: «Barroso, Aznar, Martinez Ocio, Castillo eta Peredaren borrokak ez du etenik, eta haien lekukoa hartu genuelako dirau borrokak. Langilegoaren borrokak ez du alternatibarik». Hala, bestelako eredu ekonomiko eta soziala aldarrikatu eta herriari hitza eta erabakia eman behar zaizkiola nabarmendu zuen LABeko idazkari nagusiak.\nSindikatuek arratsaldean deitutako manifestazio jendetsua hasi baino lehenago, omenaldi xumea egin zitzaien biktimei. Txalaparta doinuek girotuta, ehunka lagun bildu ziren oroitarriaren inguruan, eta Eva Barrosok hartu zuen hitza biktimen izenean. 34 urte pasatu eta gero oraindik ez dela justiziarik egin, biktimei ez zaiela barkamenik eskatu eta gertatutakoaren egia osoa ez dela esan salatu zuen. Gainera, sarraskiaren erantzuleak, tartean Manuel Fraga orduko Gobernazio ministroa, libre daudela eta ez dituztela epaitu gogorarazi zuen Barrosok, eta Espainiako Estatua egin zuen horren erantzule.\nSindikatuen izenean, ELAko eta LABeko ordezkariek agiria irakurri zuten. Langileek duten egoera latzari aurre egiteko, orain, lehen bezala, mobilizazioa eta borroka tresna bakarrak direla gogorarazi zuten. Halaber, Euskal Herriko gatazka politikoari benetako demokrazian oinarritutako konponbidea eman behar zaiola aldarrikatu zuten.\n«Herriak ez du barkatuko» oihuak bidea zabaldu zion sindikatuek antolatutako manifestazioari. Euripean egin zuten ibilbidea milaka lagunek, eta poliziaren aurkako oihuak nagusi izan ziren. Ertzaintzak gertutik zaindu zuen manifestazioa, baina ez zen istilurik izan.\n(Berria. 2010 / 03 / 3)\n3 marzo, 2010 Por adminNoticiasDejar un comentario\nViñeta de Tasio en GARAMENTIRA OFICIAL\nMARTXOAK 3 EMPLAZA AL PSOE A EXPLICAR CUALES SON ESOS «OTROS MECANISMOS» PARA GARANTIZAR LOS DERECHOS DE LAS VÍCTIMAS DE LA MASACRE\nCONSTRUIR M3MORIA EN EL LUGAR DEL CRIMEN\nMARTXOAK 3-k «LOREETATIK EKINTZETARA» PASATZEKO DEIA EGIN DU\nMARTXOAK 3 LLAMA A PASAR «DE LAS FLORES A LOS HECHOS»\nReconocimiento a Jacinto Lara (abogado de Martxoak 3 elkartea en la Querella Argentina)\n1976-2022: MARTXOAK 3\nagenda M3MORIA-GUNEA (14)


Game Laino batean Winx Online. Play for free\nGame Laino batean Winx\nPlay jokoa Laino batean Winx Online:\nGame Description Laino batean Winx\nWinx Klubeko nesken entrenatzaileak kulunka eta zoragarria, aldi berean, saddled hodei batean jolasteko. Txandaka osatzen dute hegan eta pintxoak barietate bat bildu da. Gehiago bildu dira horiek - eta gehiago dira hegan. Laguntza Winx Maitagarrien pintxoak guztiak biltzeko. Jokoaren hodei batean Winx saguaren bidez kontrola. . Play jokoa Laino batean Winx konektatuta.\nTekniko jokoa Laino batean Winx ezaugarri\nGame Laino batean Winx gehitu: 29.08.2011\nJokoa jokatzen: 95371 aldiz\nGame Rating: 3.4 errondan 5 (1637 kalkuluen arabera,)\nBezalako jokoa Laino batean Winx Jokoak\nDeskarga jokoa Laino batean Winx\nEmbed Joko Laino batean Winx zure web orrian:\nJokoaren txertatu Laino batean Winx zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Laino batean Winx , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Laino batean Winx -rekin, baita ere, jokoa jokatu zen:


Schlosshotel Kronberg - Wikipedia, entziklopedia askea.\n50°11′20″N 8°30′36″E / 50.1889°N 8.51°E / 50.1889; 8.5150°11′20″N 8°30′36″E / 50.1889°N 8.51°E / 50.1889; 8.51\nEraikuntzaren hasiera 1889\nErnst von Ihne (en)\nErdian Victoria enperatriza seme-alabekin inguratuta.\nInguruko parkea ere hotelarena da.\nSchlosshotel Kronberg jatorriz Alemaniako Hesseko Kronberg im Taunus herrian zegoen jauregia zen, 1889-1893 artean eraikia. Eraikitzailea Alemaniako enperatriz Victoria Erresuma Batukoa (1840-1901) izan zen. Eraikina estilo neogotikokoa da.\nVictoriak bere senarra izan zen Frederiko III.a Alemaniakoaren ohorez altxatu zuen jauregia, Schloss Friedrichshof izena emanez. Enperatriza bertan bizi izan zen hil arte. Heredentzian Margarethe von Preußen alabak jaso zuen.\nBigarren Mundu Gerra ondoren, amerikar okupazioaren garaian, Friedrichshof autoritate militarren ofizialen kluba gisa erabili izan zen. 1945eko azaroaren 5ean klubaren zuzendaria zen Kathleen Nash-ek, jauregiaren sotoetan ezkutatuta, Hesse familiaren bitxi asko aurkitu zituen. Dirudienez, altxorra Margaritaren alaba zen Wolfagang-ek ezkutatu zituen han. Nashek bere senarra izango zen Jack Durant-en eta David Watson maioraren laguntzarekin, inori ezer esan gabe, bitxiak Alemaniatik atera zituen. 1946ko hasieran Margarita printsesak lapurketa deskubritu zuen. Gertaerak salatu zituen. Lapurrak 1951eko abuztuan harrapatuak izan ziren; familiak bakarrik lapurtutakoaren %10a berreskuratu zuen.\nHotela[aldatu | aldatu iturburu kodea]\nGaur egun Friedrichshof bost izarretako hotela da eta inguruko parkearekin batera Hesse familiaren jabegoa da. Hotelean oraindik enperatrizaren liburutegiarekin batera jatorrizko altzari eta arte-lan asko ikus daitezke. Inguruko lurretan 18 zuloko golf-zelaia egin da eta parke publiko bat ireki da baita ere.\n(Alemanez) Hotelaren webgune ofiziala.\nOrriaren azken aldaketa: 5 urria 2020, 21:19.


Uxue Alberdi eta Eider Rodriguez izango dira protagonistak Sormenetiken - Galtzaundi Euskara Taldea\n2020ko lehenengo saioa egingo du irailaren 12an Sormenetikek. Oraingoan, Uxue Alberdi eta Eider Rodriguez idazleak izango dira protagonistak eta feminismoak bertsolaritzan eta literaturan duen tokiaz hitz egingo dute, Haritz Azurmendiren galderei erantzunez. Saioa 12:00etan hasiko da, Tolosako Zerkausiko azpialdean TAK arraun klubak duen gunean. Solasaldia Loatzo musika eskolako musikariek girotuko dute. Ekitaldia irekia izango da, osasun neurriek baldintzatutako edukiera mugarekin eta bete beharreko higiene eta distantzia neurriak betez.


Hasi dituzte Azkoitian udako aisialdi ekintzak eta robotika ikastaroa - Urola Kostako Hitza : Urola Kostako Hitza\nGaur, astelehena, hasi dute Azkoitian Uda Haur eta Nerabeekin egitasmoa, Udazblai udalekuen ordez antolatu diren aisialdiko ekintzen programari, alegia. COVID-19a dela eta, urteroko eskaintza alde batera utzi behar izan dute, baina 138 haur eta gaztetxok parte hartuko dute egitasmoan. HH4 eta LH6 bitartekoak dira 110 neska-mutil, eta DBH1 eta DBH4 artekoak, 28. Horiekin batera zortzi hezitzaile edo begirale arituko dira.\nAisialdiko ekintzekin batera, gaur hasi da Azkoitiko Udaleko Gazteria sailak antolatutako robotika ikastaroa. Hamar neska-mutilek parte hartu dute lehen saioan. Gaztetxoak “teknologiara hurbiltzea eta zaletasuna sortzea” dira egitasmoaren helburu nagusiak. Ostiralera bitartean 09:30etik 13:30era izango dituzte saioak. Azken egunean, gainera, parte hartzaileek beren gurasoak gonbidatuko dituzte astean zehar egindako lanak haiei erakusteko.


Lehen hezkuntza | Aratz Ikastola\nErizaintza zaintzetako EMZ\nLantzen diren proiektuak\nGAITASUN ALTUAK SUSTATZEKO PROIEKTUA\nGipuzkoako hiru ikastetxeenetariko bat gara gaitasun altuko ikasleentzako kurrikuluma aberasteko proiektua aurrera eramateko diru-laguntza jaso duguna. Bertan, banaka, zein talde txikietan, ikasgaiak (robotika, matematika, natur zientziak…) eta proiektuak (erronka moduan) beraien behar metodologiko edota edukiei dagozkienak egokitzen zaizkie ikasle hauen ikasketa abiadura eta ezagutza berriak eskuratzeko motibazioa mantentzeko helburuarekin.\nFuntzio exekutiboak hainbat trebetasun eta prozesu kognitibo dira, ingurunera ondo egokitzea eta arazoak bideratzea ahalbidetzen digutenak, eskuragarri ditugun informazioak integratuz. Funtzio exekutiboak landuz, haurraren garapen kognitiboa hobetzen da. Horretarako, atentzioa, inpultsibitatearen kontrola, memoria, arrazonamendua, antolakuntza eta inhibizioa lantzen ditugu ariketa ezberdinen bitartez.\nIkasleari norbere ikaskuntza prozesuaren jabetza izaten laguntzen dio. (ikaskuntza aktiboa). Ikasleen pentsamendua antolatu eta egituratzen laguntzen diguten pausu sekuentziak dira. Haurrei nola pentsatu irakasteko balio dute antolatzaile grafikoen bitartez.\nLiburuen inguruan hitz egitea oso jarduera aberasgarria da, baina gertatzen diren beste gauzei buruz ondo hitz egiteko ezinbesteko entrenamendua da tertulia dialogikoa. Beraz, ikasleei irakurritakoaren inguruan hitz egiten lagutzen badiegu, beraien bizitzan gertatzen diren gauzak adierazten lagunduko diegu.\nHezkuntza inklusiboa eta ikasketa kooperatiboa elkarri estu lotuta daude, bitartekorik eraginkorrenak dira guztientzako hezkuntza integrala lortzeko. Helburua hau da: lan kooperatiboko talde txikietan, elkarri irakasteko gai eta elkarri laguntzeko gai izan daitezela.\nTaldeak ikasgai guztiak zeharka lantzen ditu, ikasleen gustuko gaia bati buruz ikertuz. Metodo honek talde-lana, komunikazioa, ekimena eta planifikazioa sustatzen du, ikasleak beraien ikasketa prozesu aktiboaren protagonistak izanda.\n“Ikaskuntza eta zerbitzua” proiektuen helburua, ikasteaz gain, gizartearentzako onuragarria den zerbait sortzea da. Hauetan parte hartuz zentzu kritikoa, erantzukizuna, enpatia eta elkartasuna bezalako baloreak lantzen ditugu. Gure ikastetxean aurrera eramaten ditugun proiektuak oso potenteak dira, izan ere, sarituak izan gara “La Caixa” Fundaziotik.\nlehen hezkuntza TUTOREAK\nLH1 Andrea Galán\nLH2 Maider Zinkunegi\nLH3 Laura Pacheco\nLH4 Xabier Pajares\nLH5 Yolanda García\nLH6 Itziar Otermin\nHH-LH Eli Sanguino\nPT LH-DBH Maiteder Requejo\nIngelesa Idoia San Martín\nHIPI Oihane Sampietro\nGoizeko 09:00etatik 12:30ra\nArratsaldeko 14:30tik 16:30ra\nSartu/ateratzeko 5 minuturoko txandak errespetatu, mesedez\nTalentuaren bila gabiltza\nLAN EGIN ARATZ-en


Mesa konderria (Colorado) - Wikipedia, entziklopedia askea.\nMesa konderria (Colorado)\nMesa konderriaren kokapena AEBtan\n8.622 km2 (%99.64)\n31,47 km2 (%0.36)\nMesa konderria (ingelesez: Mesa County) Coloradoko konderri bat da, Ameriketako Estatu Batuetan. Hiriburua Grand Junction da. 2010eko zentsuaren arabera 146.723 biztanle zituen, Mesa kilometro koadroko azaleran.\nMesa konderriak 8.653,47 kilometro koadro ditu. Horietatik 31,47 ura dira. Beste 8.622 lurra dira. Biztanleria dentsitatea 0,06 da.\n2010eko zentsoan bizi ziren 146.723 pertsonetatik 141.496 txuriak edo hispanoak dira. Horietatik hispano edo latino kategorian 19.552 dira. 776 beltzak edo afroamerikarrak. 896 amerikar natiboak ziren eta 150 Hawaii edo Pazifikoko irletako natiboak. 1.059 asiarrak ziren. Bestelako arraza bat kategorian 133 biztanle daude. Bukatzeko euren burua arraza bat baino gehiagotan 2.213 pertsonek kokatzen zuten.\nMultimedia: Mesa County, Colorado\nISNI: 0000 0004 0438 2966\nOrriaren azken aldaketa: 13 abendua 2019, 21:41.


Jerevango kanpoaldeko enbaxada bitxi honetan ez dago mugimendu handirik. Egia esan, apenas dago lanik Nagorno Karabakhek munduan duen enbaxada bakarrean. Ulertzekoa, ez baitago munduan Nagorno Karabakh onartzen duen herrialderik.\n– Jakinaren gainean zaude pasaportean estanpatuko dizudan zigiluarekin ezingo duzula Azerbaijanen sartu? –galdetu dit enbaxadoreak. Antza, Karabakherako baimena Azerbaijanerako debekua da– Jakinaren gainean zaude Aghdam, Fizuli edo gerra fronteko beste herriren bat bisitatzekotan atxilotua izango zarela? –galdetu dit berriro ere, galderen letaniak normaltasun kutsu bat emango diolakoan erakunde honi. Azken finean, Nagorno Karabakhek himno nazionala eta atzerri ministroa ditu eta noski, baita presidentea ere: Arkady Gukassian. Pasilloetan ez ezik, bere erretratua bulego honetako paretan ere ikus daiteke. Karabakheko bandera geometrikoa atzean duela ageri da, telefonoz eta paperez jositako mahai batean eserita. Harritua dirudi, herrialdeko presidentetza karguak ezustean harrapatu izan balu bezala. Eta hala izan zen.\nOztopo burokratikoak gainditzeaz gain, zazpi orduko bidaia beharrezkoa da Nagorno Karabakhera iristeko. Jerevango erdialde europarretik segituan iristen gara Armeniako hiriburuaren kanpoalde sobietarrera eta, handik, bidaian zehar gurutzatuko ditugun asfaltatu gabeko herrixka txiro eta etsigarrietara. Ordu erdi eskasean, badirudi Europatik Afrikarainoko txangoa egin dugula.\nRobert Kaplan kazetari estatubatuarrak dioenez, Balkanetan nahiz Kaukason Afrikako garapen eredua imitatu da; alegia, hiriburuaren hazkundea herri txikien desertizazio eta azpigarapenaren kaltean gauzatu da. Armenia honen adibide garbia dugu, baita blokeo ekonomikoaren ondorio larriena ere. Karabakherako bidean zeharkatzen ari garen lur eremua bi aldeetatik irmoki itxita dago: ezkerraldean Azerbaijango muga, eta Turkiakoa eskuinean. Bizilagun kaukasiarrari ez zitzaion batere gustatu Nagorno Karabakheko armeniarrek bere lurraldeko %15a okupatzea. Ezta Ankarari ere, azeriarren jatorri bera aldarrikatzen baitute turkiarrek. Ondorioz, Armenia bi aldeetatik blokeatuta dago 1994az geroztik, Nagorno Karabakheko gerra bukatu zenetik. Egun, errepide huts hauetan, hiru ibilgailutik bi iraniar kamioi ugertsuak dira: petrolioz beterik iparrerantz doazenak, eta hutsik hegoalderantz gurekin batera datozenak.\nGoris herria pasa bezain laster, errepidea nabarmen hobetu da. Bi erreiak marra zuri batek banatzen ditu eta bazter-babes batek, bidea eta ondoko amildegia: zalantzarik gabe, Kaukasoko errepiderik onena. Ez da harritzekoa, Lachin-go pasabidean baikaude orain, Nagorno Karabakh eta Armenia lotzen dituen bide bakarrean. Armeniar diasporak ordaindutako “zilbor-hestea” da hau, etsaiaren sabelean hazi den lurralde berriak oxigenoa izan dezan eraikia. Inguru menditsu hau zen sobietarren garaian Kurdistan Gorria deiturikoa. Agintea Moskutik zetorrenean, bertan inprimatzen ziren munduko kurduerazko liburu bakarrak eta, funtsean, hemen bizi ziren hobekien estaturik gabeko nazio handienaren kideak. Sobietar inperioaren babesean bizitzetik, Armenia eta Nagorno Karabakh banatzen dituen lur zatian hiltzera pasa ziren kurdu “gorria”k. Arriskutsuegia zen armeniarrentzat populazio musulmana zilbor hestetik hain hurbil izatea eta, azkenean, kurdu guztien patua jasan zuten bertakoek: garbiketa etnikoa.\nLachinen, ez dago kurduen sarraskiaren oroigarririk eta bai ordea Nagorno Karabakhera ongi-etorria ematen duen seinalea.\nAbkhazia eta Osetian ez bezala (Kaukasoko beste errepublika matxinoak) apenas dago presentzia militarrik muga honetan. Azken finean, karabakhatarrak armeniarrak ere badira, eta senideen arteko pasabidea baino ez da hau.\nStepanakert da Karabakheko hiriburua. Bi ezaugarrik soilik bereizten dute beste edozein hiri sobietarretik: etxebizitza ugaritan tiroketen arrastoak daude oraindik; eta arropa aldetik aldera, bloketik blokera, eskegitzen da lehortzeko. Mediterraneoko kutsua ematea edo, besterik gabe, balek egindako zuloak ezkutatzea helburua ote den ezin jakin. Honetaz gain, hiru semaforo daude, eta karranka egiten duen herdoildutako noria bat, abandonatutako estadioaren ondoan. Kasko historikoa polita omen zen, baina azeriarren koheteek ezer gutxi utzi zuten zutik.\nAisialdi aukerak lanarenak bezain urriak direnez, pipak jatea da hemen zeregin nagusia. Nonahi eros daitezke, adineko emakume asko baitira pipa saltzaile hemen. Paperezko kono batean eskaintzen dituzte, birziklatutako sobietar liburu orrietan. Zorte pixka batekin, Leninen erretratua topa dezakezu hazien azpian.\n– Inork ez zuen gerra hori nahi; ez azeriarrek, ezta guk ere –dio Gayane izeneko saltzaileak–. Elkarrekin bizi izan ginen urte askoz; areago, mende askoz. Izan ere, ni Gandja-n (Azerbaijan) jaioa naiz eta han bizi nintzen gerra hasi zen arte.\n1991n gerra piztu zenean, Bakun (Azerbaijango hiriburua) bizi zen armeniar komunitate osoak, 200.000 lagunek baino gehiagok, alde egin behar izan zuen. Eta berdin gertatu zen Jerevango azeriarrekin. Mende ugariz elkarrekin bizi izandako bi komunitateen banaketa ekarri zuen Karabakheko gatazkak. Absurdoak goia jo zuen Karabakh hegoaldeko Tug herri txikian. Biztanleria erdia eta erdia zenez, marra bat marraztu zen herriko plazan: alde batera armeniarrak, eta azeriarrak bestera. Bikote misto asko zeuden arren ez zen salbuespenik egin, ezta euren seme-alabekin ere. Jolas garaian futbol taldeak egiten diren legez sakabanatu zituzten haurrak: zu hemen, zu han…\nZaila, oso zaila da gerraren hotsak ahaztea Stepanakerten. Kaleko arrasto edo jendearen istorioak nahikoa ez eta alfonbretako irudi ere bihurtu dira. Benetan bitxia da Kalashnikov fusil ezaguna, helikoptero bat edota RPG bazoka pertsiar zetazko korapiloez eginda ikustea, zehaztasun osoz gainera. Nire harridurari erreparatu eta berehala gerturatu da saltzailea, Armen. Ez dauka merkatari turkiar baten trebezia, baina maisua da zetazko irudiei ahotsa jartzen.\n– Belaunean tiro bat jaso nuen, eta ezkerreko belarriko entzumena mina baten eztandak kendu zidan –hasi da, Stepanakerteko setioa motibo duen alfonbrari begira–. Behin hiru preso atxilotu genituen. Nire adin berekoak ziren, 17 urtekoak. Exekutatzeko esan ziguten. Nola bete honelako agindua? Gainera, nik lagun azeriarrak nituen…\nAntzeko adinekoak izango dira, ziurrenik, kale nagusian dauden bi errekluta gazteak. Erakusleiho baten aurrean daude euren islari begira. Zoratzen daude, gaur jantzi baitute Karabakheko uniformea lehenbiziko aldiz. Armenek ez bezala, bi soldaduok ez dute gerra ezagutu oraindik. Ez dakite zer sentitzen den adin bereko norbait exekutatzean.\nEdozein historia museok ikuspegi bakarreko erakusketa du ikusgai beti; eraiki duen herriarena. Karabakhekoa ez da salbuespena: antzinako Armeniaren mugak adierazten dituzten mapak, bigarren mundu gerrako armeniar heroien bustoak, edo tanke bat gidatu zuen lehendabiziko armeniar emakumearen erretratua dira, besteak beste, gune honetako elementuak.\nErakusketaren propaganda asmoa oso agerikoa den arren, doako bisita gidatua ere eskaintzen da, badaezpada. Hona iristen diren atzerritar urrientzat derrigorrezkoa delakoan dago arduraduna.\nAstghik izeneko neska gazte bat ordubetez mintzo da ingelesez, nekagaitz, gela ilunetako elementu bakoitza seinalatuz. Zuri-beltzeko argazki baten aurrean bukatu da txangoa: bi fedayi (armeniar gerlari) Azerbaijango bandera zapaltzen agertzen dira Stepanakerteko hondakinen artean. Argazkiak Karabakh Askea du izenburu.\nFrantziako armeniar talde bati harrera egin aurretik, Astghik-ek museoko zuzendariarengana eraman nau. Historiagilea da, eta asko omen daki. Gukassianen argazkia atzean, Karabakheko bandera ezkerrean eta kopa bat armeniar brandy eskuan, arduradun nagusiak luze hitz egin du Armenia eta Euskal Herriaren arteko lotura historikoez. Armenian ere Araxes izeneko ibaia dagoela ba al nekien galdetu dit; Aralar eta Ararat izenen antzekotasunari erreparatu ote diodan.\nBere bakarrizketa genetikari buruzko bi azalpen txikirekin bukatu du: euskaldunok Nagorno Karabakhen dugu sorterria; azeriarrak, ordea, “Asialdetik etorri ziren eta hara joan behar dute bueltan. Gure etsai genetikoak dira”.\nShushi hirian, izen bereko hotela omen da Nagorno Karabakheko onena. Bere web guneak dioenez, logelek “Ghazanchetsots katedralaren gaineko bista onenak” dituzte. Kareharriz berreraikia, Karabakheko eliza handiena jauregi distiratsu baten antzera ageri da egun, gerrak utzitako zabortegiaren erdian. Nolanahi, Shushiko bistarik garrantzitsuena Stepanakerten gainekoa izan da beti, are gehiago gerra garaian. Abantaila estrategikoaz jabeturik, azeriarrek Grad koheteak bertatik jaurti eta Stepanakert erraustu zuten. Sobietar “erreminta” bera erabiliko zen, ia simultaneoki, Grozni eta Sarajevo suntsitzeko. Grad hitzak, hain zuzen, “hiria” esan nahi du errusieraz.\nDuela ehun urte, 40.000 biztanle, sei eliza eta hogei egunkari zeuden Shushin. Egun 2.000 lagun baino ez dira bizi hemen, gehienak Azerbaijandik kanporatutako armeniar errefuxiatuak.\nKaleko isiltasuna hiru umeren algarak hausten du soilik, alaitasuna darion hotsa. Meskitetarako errepidetik jaisten ari dira bizikleta berean. Auzo musulmanerantz gerturatzen diren heinean, handitzen doa, abiadurarekin batera, haurren zalaparta.\nHistorikoki Shushi garrantzi handikoa izan da azeriar eta armeniarrentzat. Lehenengoentzat hiriak Shusha zuen izena, Azerbaijango poeta eta musikarien sorterria. Armeniarrek, ordea, Kaukasoko kristau gune handienetakoa zela diote, baita euren elite politiko nahiz zientifikoaren sorlekua. Bi aldeen aldarrikapenak direla eta, Karabakheko Jerusalem deitu ohi zaio Shushiri gerraz geroztik. Tamalez, ez dago hemen Ekialde Hurbileko hiriburuaren erlijio aniztasunaren izpirik. Shushiko bi meskitak hutsik daude egun, azeriar populazioa erabat desagertu baita. Txintxor nahiz blindatuen arrastoek inguraturik daude, eta abereen gorpuak utzi dira tenpluen barruan. Mekarantz otoi egiteko edozein asmo bertan behera uzten du ustel-usain jasanezinak.\nEgia esan, gordeketan jolasteko toki paregabea da Shushi umeentzat. Baina joko beraz abusatzeak asperdura dakar, are gehiago egun askoz, urtez, errepikatu bada. Aldapa gora doaz hirurak berriro ere, bizikleta eskuan, eta isilean oraingoan.\nStepanakerteko taxi-gidarien artean, bi aitzakia dira nagusi Aghdam-era ez joateko: miny (pertsonen kontrako minak) eta militsia (polizia). Lehergailurik balego, bertakoek ere debekatuta lukete bisita. Argi dago, Aghdam tabua da hemen. Zorionez, adineko gizon batek eskaini du bere burua. Segituan ekin diogu bideari. Errepidea behera doa, Karabakheko mendietatik Azerbaijango lautadarantz, eta Vadim-ek bere Ladaren motorra itzaltzen du maiz gasolina aurreztearren.\nStepanakertetik 25 kilometro eskasera dago Aghdam, gertuegi logika militarraren arabera. 1993an, armeniarrek azeriar hiria mapatik ezabatu zuten. “Bidezko defentsa ekintza”, koronelen hitzetan.\nEgun, Karabakh eta Azerbaijanen arteko inoren lurretik gertu dago Aghdam, bi aldeetako soldaduek elkarren erasoa itxaroten duten tokian. Aldian behin tiro hotsak entzuten dira fronteko beste aldeko lubakietatik; “hemen gaude” gogorarazteko modu eraginkorra bezain bitxia. Hauxe da, zalantzarik gabe, Kaukasoko faila erraldoia: errepideak ez doaz inora, mapak ez datoz bat.\nNekez lotu daiteke Asia eta Europaren arteko puzzlea hemen.\nVadimek autoa ezkutatu du tabike bakarti baten atzean. Hor itxarongo nau.\n– 20 minutu, probliem niet!\nAbandonatutako musulman hilerria da eszenatoki surrealista honen sarrera. 50.000 biztanleko hiria zen hau, baina orain ez dago ez jenderik, ez autorik, ez soinurik… Etxeak, zineak, liburutegiak, eskolak, den-dena metodikoki txikituta dago. Hiria bonbardatu eta berehala, Stepanakert eta Shushiko biztanleak hona inguratu ziren leiho, ate, kainu eta euren etxea berreraikitzeko erabil zitekeen edozein gauzaren bila. Eta ez omen zen hori batzuen helburu bakarra. Burdinazko eskultura baten zatiak sakabanaturik daude lurretik: esku zuzidun bat hemendik, ezkerreko hanka, burua… Ezin neurtu, zenbat denbora behar izan zen irudia honela zerratzeko, ezta egilearen gorrotoa ere.\nTeilaturik gabeko etxe batean, sobietar garaiko mosaiko baten arrastoak ikus daitezke oraindik. Koljos bateko langileen irudia da paisaia honetako kolore pintzelkada bakarra, gizatasunaren aztarna apala.\nParadoxa bada ere, pertsiar meskitaren bi minareteak dira Aghdamen hobekien kontserbatu diren arkitektura ereduak. Dena den, armeniarrek hiri hau “askatu” zutenetik ez da izan beren espiral eskailerak igo duen muezinik.\nStepanakerterako bueltako bidean, Vadimek argituko dit Aghdamera ez etortzeko taxi-gidarien benetako aitzakia: zhalko (lotsa) errepikatu du bitan, Karabakheko mendietan begirada itsatsia duela.\n“Garaipen” hitza oinarri dute historia liburuek. Protagonistentzat, ordea, zama handiegia bihur daiteke askotan.


Ekitaldi eta Ospakizunetarako finka alokairuan| Amalurra\nINGURATU ZAITEZ INGURU NATURAL EDER BATEZ\nGOZA EZAZU INGURUNE NATURALAZ ETA OSPATU ZURE EKITALDIA AIRE ZABALEAN\nAmalurra Ekohotela eta Erretiro Zentrua agertoki ezin hobea da aire zabaleko talde-dinamikak eta -prestakuntzak egiteko. 10 hektarea baino gehiago ditu Enkarterrin, eta lorategi ederrak, basoak eta pasealekuak ditu. Horregatik, gainera, leku ezin hobea da ekitaldi, eraketa eta ospakizunetarako.\nHilabeterik beroenetan, eguraldiak aire zabalean denbora pasatzera eta lursailean dauden txoko eta espazioez gozatzera gonbidatzen du, zuhaitz hostotsuez eta zelai berdeez inguratuta.\nUdaberrian, udareek lore zuriekin harritzen gaituzte; udazkenean, berriz, basoek udazkeneko koloreak oparitzen dizkigute: horiak, marroiak, gorriak eta okreak.\nZaharberritutako eta elementu naturalekin ornatutako aldare zahar baten aztarnak. Barnera biltzera gonbidatzen duen espazioa.\nBide txiki batek Kolitza ibaiaren ibilgua jarraitzen du finkatik igarotzean. Inguru hauetan, baso eta belardiz osatutako mosaiko anitza aurki dezakezu, eta errekara ere sar zaitezke ibilbidearen puntu batean. Erlaxatzeko leku egokia, zuhaitzen itzalpean dagoen uraren soinuarekin batera.\nPERGOLA ETA BARBAKOA INGURUA\n56m2-ko pergola estalia, lorategietan kokatua. Leku ezin hobea da aire zabalean tailer edo prestakuntza bat emateko, baita lagunekin eta familiarekin bazkaltzeko eta ospatzeko ere.\nEstalpean jateko adina leku eskaintzen du, eguzkitik edo euritik babestuta. Taldeek jateko erabil dezakete gune hori, aire zabaleko jarduerak egiten dituzten bitartean.\nEspazioa alokatuz gero, gure bezeroentzako barbakoa gune bat ere badugu.\nHarrizko zirkulua lekua zaharberritzeko prozesuaren hasieran eraiki zen, lurrak mugitzean ateratako harriekin. Lehen eraikuntza hau natura eta Euskal Herriko kultura zeremoniala ohoratzeko diseinatu zen. Hori dela eta, leku egokia da erlaxazio-uneetarako eta aire zabaleko jai-ospakizunetarako, hala nola San Joan Gauerako.\nIpar Amerikako larreetako biztanleek ohiko etxebizitza nomada gisa erabiltzen duten denda konikoa. Gaur egun, su baten inguruan biltzeko erabiltzen da, eta horrek bihotzarekin bat datorren hitzaren adierazpena errazten du.


ZarataZarautZ » Blog Archive » Humilitate vs Burux Lee European Total Harrokeriya Tour (I)\n« Short Fuse taldea Putzuzulon\nGaur ere Belarriak zulatuko ditugu »\nHumilitate vs Burux Lee European Total Harrokeriya Tour (I)\nZemouz gea? holandako lurretan gaude “total harrokeriya 09 europe tour-eko” kideak. Paris ondoko Versalles hirian eman genuen lehen gaua. Gau lasaia pasa genuen bidaiko nekeak deskansatze aldera. Bertan gure Zeta Reticuli eta Revoc taldeko kideen etxean egin genuen lo aurreko alditan bezala.\nBira honetako lehen egunak turisteatzeko genituen, lehen lau egunetan kontzerturik ez baikenuen. Baina azken unean Holandako Den Bosch herriko squat batean jotzeko aukera eman ziguten eta bertara joan ginen Parisetik zuzenean. Herri polita eta kuriosoa honakoa eta Don d toll squata erraz aurkitu ostean herrian zehar paseo bat eman dugu. Kontzertua azken unean lotua izan da beraz jende gutxi espero da. gaur berean beste bi festa daude herriko beste bi squatetan beraz zaila izango da jende asko biltzea.\nKontzertuko tokia oso toki polita da. Goxoa eta txukuna. Moketa goxo batek inguratzen du lokal guztia eta akustika ikaragarria. afaldu eta kafearen ostean kontzertuari ekin diogu. ikusle askorik gabe baina oso giro polita eta lagunartekoa. Bertako jendea gustora geratu da ooso eta gu ere bai. Kontzertu honek lehen egun turistei bira honetara etorri garen arrazoia gogorarazten balio izan digu. Musikari presentzia eman lehen egun hauetan eta ampliak piztu eta sokei egurra emateko gogoa handitu digu. Baina oraingoz bi egun pasa behar ditugu amsterdamen jotzeari ekin aurretik. beraz… paseatu eta txokoak ikustera.\nAmsterdamera iritsi eta berehala kokatu gara. Gustoko diutgun txokoetara jo dugu zuzenean: aurrez jotzen ibilitako bi squat eta disko denda pare bat. eta ondoren lotako tokia lotu dugu gure lagun Sanneren etxean eta berriz kalera Holandako Tipikokeriak egin eta ez hain tipikokeriak bizitzera. Barre asko egin dugu hemen kaleetan ikusten diren gauza bereziekin… giriak itxu itxu eginda eta balantzaka ikusteak badu bere grazia.\nGaur beste egun bat igaroko dugu Amsterdamen. Ekintza pare batez informatu gaituzte eta ikusi nahi dutugun pare bat museo ere baditugu agendan beraz eguna ere kompleto joango da gaurkoan. Torturaren museoa eta beste bi txoko ezagutu eta relax pixkat. Bihar manheim aldrea egingo dugu salto. 480 km Alemaniara eta musikarekin hasteko garaia izango da. kargatu, deskargatu, ampliak piztu, kableak jaso eta zarataz gozatu. mono handia dugu ampliak gauero gauero pizteko eta bihartik aurrera egunero kontzertuak ditugu. 7 kontzertu. manhein, berlin, poznam, …. baina goazen egunez egun…egun bakoitza bizitezn eta gozatzen. gaur amsterdam. bihar biharkoa.\nThis entry was posted on Astelehena, abuztua 3rd, 2009 at 12:11 pm\tand is filed under Berriak, Burux Lee, Humilitate, Kontzertuak. You can follow any responses to this entry through the RSS 2.0 feed. You can leave a response, or trackback from your own site.


"Harrapatu egiten zaituen liburua" - Azpeitia - uztarria.eus\n"Harrapatu egiten zaituen liburua"\nUztarria.eus 2013-06-22 13:00\nEzkerretik eskubira, Imanol Amenabar, Iñigo Ibarguren eta Fernando Morillo, aurkezpenean.\nHerrian eta lagunez inguratuta aurkeztu du Iñigo Ibargurenek hirugarren eleberria: Triangelu irristakorra. Argitaletxe batek -Fernando Morilloren Gaumin- argitaratu dion aurreneko lana da eta hori "aurrerapauso polita" izan dela dio azpeitiar egileak.\nIñigo Ibargurenek (Azpeitia, 1979) bere azken lana, Triangelu irristakorra eleberria, aurkeztu zuen ostiral arratsean Enparan Dorretxeko Udal Liburutegian. Imanol Amenabar Udaleko Kultura batzordeburua eta Gaumin argitaletxearen arduradun Fernando Morillo ondoan zituela, etxekoen eta lagun askoren babesa izan zuen ekitaldian Ibargurenek. Haien artean zen Peru iloba ere, "polit askoa"; harentzat izan zituen lehen hitzak egileak.\nMalanjeko taupaden atzetik Uztarriarekin eta Iraganaren pisua autoedizioaren bidetik plazaratu ondoren, Triangelu irristakorra da argitaletxe batek argitaratu dion lehen liburua eta hori "aurrerapauso polita" izan dela dio azpeitiar egileak. Fernando Morillok kontatu zuenez, orain dela urte eta erdi jaso zuten Gauminen Ibargurenen lana "eta izugarri gustatu zitzaigun. Hasieratik harrapatu egiten zaituen liburua da". Une hartan ezin izan zioten azpeitiarraren obrari heldu, baina azkenean iritsi zaio ordua. Literatur lanek argia ikustearen zailtasunak ekarri zituen gogora eguneko protagonistak: "Kanpotik ikusita erraza ematen du, baina ez da hain erraza izan, nire kasuan behintzat".\nIbargurenek esker oneko hitzak izan zituen Fernando Morillo eta Naiara Ibar Gaumin argitaletxeko arduradunentzat. Sektoreko enpresa handiagoak hain larri dabiltzala ikusita, "argitaletxe batean horrela arriskatzeagatik, baliente izateagatik" eskerrak eman zizkion Morillori: "Seguru nago jende asko dagoela oso ondo idazten duena, eta kostatu egiten da aukera bat ematea". Ibarri, berriz, "isilpean" egindako lan guztia eskertu zion, "eta badakit asko izan duela, testua orrazten eta".\nTriangelu irristakorra-ren edukia azaltzerakoan, "pertsonen arteko harremanaz hitz egiten du batik bat". Harreman pertsonalak, gizarteko arazo ezagun zenbaitekin ezinbestean nahastuta, Ibargurenek berak Uztarriari kontatu bezala. "Gehiegi esplikatzea ere ez dut nahi, bestela ez duzue eta leituko!", bota zuen umoretsu idazleak aurkezpenean. Liburua "irakurtzeko erraza" dela esan zuen, erdi-txantxetan "nahita ere ezingo nuke konplikatua idatzi" gaineratuta. Morilloren ustez, ordea, oso erraz irakurtzen da, oso interesgarria delako".\nLiburutegiko ekitaldian elkartu zirenek egileari galderak egiteko aukera izan zuten. Orain aurkeztu duen liburua idazten urtebete inguru eman zuela azaldu zuen Ibargurenek -"ez naiz oso diziplinatua, behin ere ez naiz izan"-. Idazten hasten denean idazlanak izango duen luzera, neurri fisikoa, aurrez jakitea ezinezkoa izaten zaiola ere esan zuen: "Batzuetan, eman behar pertsonaiek bizitza propioa hartzen dutela, beraiek eramaten zaiituzte batetik bestera". Aurrera begira jarrita, anaia Gorkak zirikatuta, "zerbaitetan" ari dela ere aurreratu zuen, "amaren istorioekin dokumentatzen".\nLiburua non erosi\nTriangelu irristakorra erosi nahi duenak Gaumin argitaletxearen webgunean eskura dezake, "eta bidalketa gasturik gabe", Fernando Morillok gogorarazi zuenez.\n"Eskatzen diguten liburutegietan" ere salduko dutela esan zuen azpeitiar idazle eta argitaratzaileak. Azpeitian, ordea, momentuz Iratzar liburudenda itxita dagoela kontuan izanda, oraindik ez dute zehaztu non salduko duten.


Esperientziak. Top Jarduerak Eta Ekitaldiak Euskal Herrian23\nEsperientziak. Top Jarduerak eta Ekitaldiak Euskal Herrian.\nWebgune honetan, Euskal Herrian zehar egin ahal izango dituzun produktu turistikoen hautaketa esklusiboa prestatu dugu zuretzat, betiere kaudimen eta profesionaltasun handieneko zerbitzuen hornitzaileen eskutik, azken urteotan helmuga turistikoan erreferenteak izan direnak.\nGuretzat zu zarelako lehentasun nagusia, ez diogu ezer utzi nahi izan inprobisazioari, eta, horregatik, xehetasunik txikienaz ere arduratu gara zugatik. Badakigu zein garrantzitsua den zure denbora, eta horretaz ahalik eta gehien gozatzea nahi duzula.\nUztazu dena gure esku eta goza ezazu esperientzia hauetaz.\nPrezioa jardueragaitik. Eskatu jarduera pertsona batentzako\nTour pribatua oinez Bilbaon\nEuskal Herriko hiriburu ekonomikoa, gaur egun, hiri artistiko moderno eta dardarati bat da, bere sustraiak antzinako loria industrialaren eta euskal herentzia harroaren arteko iraganean murgiltzen dituena. Erraza da toki honetan galtzea, egiteko, ikusteko eta probatzeko gauzak bait dauda. Bisitatu artearen barrutia eta bertan Puppy, Jeff Koonsen maskota loratua, …\nSalneurria 224€ -tik gora\nOperazio egunak: Egunero.\nGutxienez 2 pertsona helduak\nEguna hasiz, Biarritzerantz, kostako perlarantz, abiatuko gara eta bertan hiriaren edertasunaz eta bere bizitza xarmantaz gozatu ahal izango dugu, bere arkitekturaz, turismo eta merkatuaz. Jakin nahi duzu zergatik izan zen Miarritz udako hondartzarik onena aristokrazia eta klase aberatsentzat XIX. mendean? Ipar Kostaldeko Hiru perla Tour honetako bigarren helmuga…\nErreserba minimoa: 2 pertsona\nBerroja upeltegian Bizkaiko Txakolina ekoizten da, ardo oso berezia bat zeineri, bere paregabeko jatorriak, Urdaibaiko Biosfera Erreserbaren bihotza, oso zapore eta izaera berezia ematen dion. Jabetzak zapore berriak bilatzeko konpromisoa duen familia-upategia mimoz janzten du. Berroja upeltegiak bere mahastiak lantzen ditu, …\nSalneurria 25.00€ -tik gora\nGutxiengo erreserba: 2 pertsona helduak\nSan Mames eta Guggenheim Bilbao\nAliron! – Bilbotarren gerra oihua, Athleticek titulu bat irabazten duenean gehien entzuten dena. Esaten denez, “Aliron” hitza ingelesezko “All Iron” esaeratik dator (dena burdina). Dirudienez, XIX. mendearen amaieran, Bizkaiko meategiak britainiarrek zuzentzen zituzten, eta, horietatik mineralez kargatutako bagonetak ateratzea lortzen zenean, …\nSalneurria 195€ -tik gora\nOperazio-egunak: 04/02tik-12/31ra AA, X, Og, Or, L, I\nTour pribatua Biarritzen barrena\nEsperimentatu Biarritzen zehar egindako bira pribatu hau, euskal kostaldeko hiririk ederrenetakotzat jotzen dena. Disfrutatu hiri honetara egidako gidatutako bisita pribatuarekin, nora iraganeko historiako pertsonai ospetsuenak, Napoleon III.a, Victor Hugo eta beste asko bezalako jende ospetsuak, atseden hartzera eta bere leku …\nSalneurria 228€ -tik gora\nTourra Donibane Lohizunen barrena\nDonibane Lohizuneko hiriaz eta inguruez gozatzea euskal esperientzia oso egokia izango da, Euskal Herriko iparraldean hiri hau eta Hendaia bisitatzen dituen bira pribatu honen bidez. Donibane Lohizune, inguruko herririk ederrenetako bat, arrantzaleen etxea eta burgesiaren lekua XVII. mendean, Luis XIV.a Austriako Marie-Thérèserekin …\nEsperimentatu Tour pribatu hau Donostia eta Biarritz bisitatuz, euskal kostaldeko hiririk ederrenak direlakoan. Bisita gidatu pribatu honetaz gozatzeko aukera izango duzu, eta iraganeko historiako famatu guztiak atseden hartzera eta lekuez gozatzera etortzen ziren lekuan egotearen esperientzia sentituko duzu. Napoleon III.aren moduko jendea,…\nSalneurria 232€ -tik gora\nDonostian trena hartu ondoren, Zarauzko hiri txikian hasiko dugu bidezidor hau. Bertan, alde zaharrean barrena, merkatua bisitatuko dugu eta euskal gizarteak denboran zehar izan duen bilakaera ulertuko dugu, ardoa eta erlijio kristaua bere kulturan txertatuz. Gero, “Iparraldetik Santiagorako bide” zaharretik jarraituko dugu menditik. …\nSalneurria 72.5€ -tik gora\nEgia auzoan hasiko dugu ibilbidea, eta, ondoren, Cristina enea parkera joango gara, hiriaren erdigunetik 15 minutura. Parke honetatik ibiliz, benetako maitasun eta indioilarren istorio bat ezkutatzen duen jauregi bat aurkituko dugu; bai, errege indioilarrak hiri barruan bizitzen. Gero ibaia zeharkatuko dugu Amarara joateko. Auzo honetan, bizitza…\nSalneurria 41€ -tik gora\nIkasi lurralde honetako natura ederrari eta ondare geologikoari buruz, 15 milioi urte baino gehiagoko historia duen ingurua, 3.5-4 orduko bira honi esker. Euskal Kostaldeko UNESCO Munduko Geoparkearen Flyscharen egitura harritsu eta paregabea ezagutuko duzu, Zumaia herria eta bertako itsaslabarrak bisitatuz. Euskal natura-ondareak …


PSY Gangnam style jokoak - play free joko - joko on\nPSY gangnam style jokoak online\nZiur asko abeslari eta dantzari batek istorio asko heroi online Gangnam Style bihurtu zen, ez zuen espero halako ospea denean elite buruz mutu abesti jokatu eta zaldi dantzatzen erretratatu. Baina absurduetara hala nola askotan lortzea arrakasta izan zen, eta gaur egun, free jolasteko jostailuak ere, bere antics oinarrituta eskainiko dugu. Gangnam hartan betetzeko dantza egin ospetsua geziak klik denboran denean hurrengo mugimendua egiteko moduan. Era berean, pazientzia behar da eduki daiteke, margotzeko irudi bat, eta irakatsi toddler uncomplicated dantza mugimenduak, bere amaren arreta zen bitartean.\nGames Gangnam Style kategoriaren arabera:\nOnena PSY gangnam style jokoak online\nGangnam Joan Joan 3\nGangnam Style Ezkutuko Letters\nGangnam Style: Jigsaw dinamikoa\nPSY Gentleman Pintura\nOppa Gangnam Style Animated koloreztatzen\nGangnam Style: koloreztatzen\nGangnam Munduko inguruan\nSeiko Gangnam Style\nGangnam Style dantza ikuskizuna\nGangnamStyle Dead a pie\nGangnam Style Moda\nGangnam Style Fruta Rain\nGangnam Style Dead a pie\nGangnam Style Abentura\nGangnam Style janzten\nPSY Gentleman Dantza\nHaurra 4 Gangnam Style bat altxatuz\nGangnam estilo abeslari ospetsu bati buruzko joko PSY mesedez\nGames Online Guztiak PSY Gangnam style jokoak\nospea eta fama buru gainean erori daiteke nahiko bat-batean eta unpredictably. Gertatu Hego Korean egile eta azken ezagunena singleak & laquo interprete da; Gangnam Style » - PSY. Pista eta kliparen Urtean zehar hautsi lehendik dauden zerrendetan global eta internet bideo baliabide erregistro guztiak - YouTube. Hau da, non bideo hori zela gehien ikusi. 2012an proiektu honetarako bereziki arrakastatsua izan zen - « Gangnam Style » Irabazi kategorian & laquo hasi zen; bideorik onena » Guinness Book » Europe Music Awards 2012 MTV, zen & laquo grabatu, ezagunena eta bisitaldiak bideoa YouTube & ndash on gisa; Mundu osoko bista baino gehiago erdi milioi. Orain arte, PSY dagoeneko irabazi ditu honek honetako hit zortzi milioi dolar baino gehiago. Oro har, « Gangnam Style » (; Gangnam Style » hau laquo of & adierazpen kolokiala da) – In Korean esan luxuzko eta luxuzko bizimodua Seoul azalera affluent eta modan batean da.\nabestia da neska ideal eta eder batek daki zehazki noiz basatia izan da eskainia, eta noiz findu. Popular Gai honi besterik ezin jokoen industrian agertzen dira, eta, orain, denek aukera jokoa gangnam style, bertan gure gunean dira erabat dohainik eta are erregistroa gabe ezagutzeko ditu. Edozein oppa gangnam estilo-jokoa – popular heroia eta bere bizitza gertuago modu batera ezagutzeko aukera bat da.\nEzohiko jokoa gangnam style\nJoko psy gangnam style partidu oso interesgarria da, eta zirraragarria da, denbora-pasa hauetan, hainbat joko genero bat aurkeztu duelako. Oppa Gangnam Style Animated koloreztatzen » adibidez, & laquo egiteko; &Ndash; aukera bat heroi ezaguna, nahiz eta itxaropen eta adierazkorra da. Gauza bera gertatzen da janzten, non oso PSY eginkizun nagusia buruz esan daiteke. Play « Psy Gangnam Style janzten » &Ndash; hori zehazki zer egin. Ez dago irudimena muga ez da, eta janzten dezakezu idolo gehien desberdinak arropa. Zonalde Aparteko entretenimendu Gangnam Style joko & ndash deitzen da; dantza hau, bere koroa mugimenduak famatua PSY delako. Joko hau « Gangnam Dance », « Gangnam Style Dance prestakuntza » eta beste asko. Zure pertsonaia batera dituzun onena dantza & ndash erakutsiko ditu; mundu osoa egin dena dibertigarria izan da. Ez dago eskala berezia, eta nola ondo dantzatu lortu duzu buruz egingo hitz egiten da. Kudeaketa geziak eta espazio barra erabiliz. Hasiera – ez egin akats eta denbora. Badira beste hainbat gai honen jokoak, eta partidak Oppa Gangnam Style Play – Zoragarri eta dotorea rpg ihardun esan nahi du. Joko hau « PSY Gangnam Style vs Zombies », « Man Psy Gangnam Style & raquo carrera;, « epikoa estilo Gangnam ». Aukeratu gehien gustatzen bazaizu eta gozatu jokoa.


Louis Martin: «Sukaldaritza egokia da errefuxiatuak gizarteratzeko» | Bizigiro | Berria\nLouis Martin eta Marine Mandrile Refugee Food Festival jaialdia aurkezten, atzo, Donostian. JUAN CARLOS RUIZ / FOKU\nSukaldaritza da Louis Martinen (Paris, 1988) pasioa. 2016an Refugee Food Festival jaialdia antolatzeari ekin zion, Marine Mandrilekin batera, sukaldaritzaren bitartez errefuxiatuen gizarteratzean laguntzeko. Atzo, Donostian izan zen, Basque Culinary Centerrek eta Telefonicak antolatutako Think Gastronomy jardunaldietan, proiektuaren nondik norakoak azaltzen.\nNola deskribatuko zenuke Refugee Food Festival jaialdia?\nJatetxeen eta errefuxiatuen arteko kolaborazioa bultzatzen duen jaialdi bat da. Jatetxeek beraien sukaldeak irekitzen dizkiete sukaldari errefuxiatuei.\nZer helbururekin sortu zenuten?\nHiru helburu nagusi ditu jaialdiak: gizarteak errefuxiatuen inguruan duen pertzepzioa aldatzea, errefuxiatuen gizarteratze profesionala azkartzea, eta gizartearen mobilizazioa bultzatzea.\nParisen hasi zen proiektua eta munduko hamasei hiritara zabaldu da. Hazkunde hori espero zenuten?\nEz, egia erran, festibala sortu zenean ez genuen horrelakorik espero. Marinek eta biok proiektua sortu genuenean, inplikazio handia eskatu zigun proiektu pertsonala izan zen. Parisen egin genuen lehen edizioaren ondotik mundu osoko herritarren mezuak iritsi zitzaizkigun. Horri esker konturatu ginen jaialdia mundu osoan egitea ideia ona zatekeela. Gaur, Parisez gain, Lyon, Marseilla eta Bordelen ere egiten dugu, bertzeak bertze. Frantziaz harago Madril, Kopenhage eta New Yorken ere egiten da.\nNola zabaldu zenuten bertze hirietara?\nHasieran bi bakarrik ginen, eta ez ginen gai denari aitzin egiteko. Horregatik pentsatu genuen gu gai ez baginen bertze hirietan egoteko herritarrek antola zezaketela. Gida bat diseinatu genuen herritarrek ere festibala antolatzeko aukera izan zezaten. Horren ondotik nazioartekotu zen.\nNolatan otu zitzaizuen horrelako jaialdi bat egiteko ideia?\nSukaldaritza mundutik gatoz Marine eta biok. Munduan zehar bidaiatzen ibili gara sukaldaritzari buruzko liburuak idazten eta dokumentalak grabatzen. Azken batean, sukaldaritzaren bidez mundua hobeki ulertzen saiatu gara, eta iruditzen zitzaigun sukaldaritza egokia zela errefuxiatuak gizarteratzeko.\nFestibalaren bidez, errefuxiatuei ongietorria egiteko inguru abegikorragoa sortzen saiatu gara.\nSukaldaritza gizarteratzeko tresna izan daiteke?\nBai, tresna hagitz garrantzitsua da. Gizabanako guztiak elkarrekin konektatzen ditu janariak. Jendeak, lekuz aldatzean, berarekin darama sukaldaritza. Perspektiba horretan uste dut gizarteratzeko tresna garrantzitsua dela.\nUste duzu proiektuak lagundu duela gizarteak errefuxiatuenganako dituen aurreiritziak aldatzen?\nBai, azterketa bat egin berri dugu proiektuaren ondorioz errefuxiatuen integrazio eta pertzepzioa aldatu ote den ikertzeko. Ikerketaren ondorioetako bat da jaialdian zehar jatetxeetara etorri diren herritarren %90ek pertzepzio positiboagoa daukatela orain errefuxiatuen ongi etorriaren inguruan. Gainera, jaialdira etorritako pertsonen artean handitu egin da errefuxiatuen alde lan egiteko konpromisoa.\nBertzelako eraginik nabaritu duzue?\nHasi ginenetik, 150 chefek baino gehiagok hartu dute parte proiektuan. Horietatik %60k jaialdian parte hartu ondotik lan aukera bat izan dute. Gainera, erdiek baino gehiagok bertzelako formakuntza ere jaso dute jaialdian parte hartu ondotik.\nJaialdiaren ondotik bertze proiektu batzuk ere sortu dira, ezta?\nBai. Parisen, sukaldari errefuxiatuek kudeatzen duten jatetxe bat sortu dugu, beraiek jatetxe propioa izan baino lehen esperientzia hartu eta laguntza izan dezaten. Sukaldea kudeatzen dute lau eta sei hilabete arteko denboran. Jatetxearen nondik norako guztiak egiten dituzte: menua aukeratu, lehengaiak erosi... Denbora tarte horretan formakuntza ere jasotzen dute. Proiektu berria da, urtebete baino ez darama martxan. Dagoeneko bi sukaldari egon dira, eta biek beraien jatetxe propioa ireki dute.\nMaiatzaren 20an da Errefuxiatuen Nazioarteko Eguna, eta horren kariaz egingo duzue aurten jaialdia. Zein nobedade izango dira aurtengoan?\nMundu osoko 150 jatetxe eta 20.000 herritarrek baino gehiagok hartuko dute parte aurtengo edizioan. Aurtengo berrikuntza gisa nabarmenduko nuke beste hiru hiritara ailegatu garela: Londresera, Kopenhagera eta Roazhonera [Bretainia].